
Babad Kediri 


Sêrat Babad Kadhiri 


Anggitanipun Mas Ngabèi Purbawijaya. Jaksa Agêng ing Kitha Kadhiri. 


Karampingakên dening Mas Ngabèi Mangunwijaya ing Wanagiri 1922 - 
1852 


TJITAKAN KE II. 


Diterbitken dan didjoeal oleh: Boekhandel TAN KHOEN SWIE, KEDIRI 1932 


Kean 


Boekhandel: TAN KHOEN SWIE, - Kediri. Menerbitkan kitab-kitab bahasa 
dan hoeroef Djawa: 


A. 


Amoerwa Kala ... f 0, 35 / Ardjoena Wiwaha ... f 1, 50 / Asmaralaja ... f 0,40 
/ 


Babad Gianti deel | sampai V ã ... f 1,50 / Babad Kediri ... f 1,-- / Babad 
Mochamad ... f 0,35 / Babad Rasoel ... f 0,35 / Babad Tjirebon ... f 1,50 / 
Babad Toeban ... f 0,45 / Bab Wawadosing Gesang ... f 1,25 / Bagawad 
Gita ... f 1,35 / Bambang Dwihasta ... f 0,75 / Baoe Warna ... f 2,-- / Bawa 
Sagerongipoen ... f 0,60 / Bima Boengkoes ... f 0,45 / Bodja Boesana ... f 
0,35 / Boekoe Sembahjang ... f 0,60 / Boerat Aroem ... f 0,45 


D. 


2 
Alih Aksara 


Babad Kadhiri 
Mangunwijaya 


Darma Sabda ... f0,65 / Dewa Roetji ... f0,65 / Djaka Lodang ... f 0,10 / 
Djampi Soesah ... f 0,50 / Djampi Ghaib ... f 0,50 / Djati Moerti ... f 1,10 / 
Djitapsara ... f 0,60 / Djiwandana ... f 1,25 


G. 


Galoega Saloesoer Sari ... f 0,50 / Gatolotjo ... f 1,-- 


Hari Wara ... f 1,25 / Hidajat Djati ... f 1,-- 


lladoeni ... f 0,35 / IImoe Spiritisme ... f 0,50 / Ini. Gem. Ordonnantie ... f 
0,60 


Jatnamaja ... f 0,30 


Kabar Kijamat ... f 1,-- / Kaboetoehan ... f 0,35 / Ka'koel Islam ... f 1,50 / 
Kapratjajan ... f 0,50 / Kalam Wadi ... f 1,75 / Kalatida ... f 0,10 / Kandha 
Boemi ... f 0,65 / Katja Wirangi ... f 0,65 / Kawroeh Kasoeksman ... f 1, 65 / 
Kawroeh Mantig ... f 0,80 / Kawroeh Pangoengsed ... f 0,50 / Kawroeh 
Sanggama ... f 0,75 / Kawroeh Sasadji ... f 0,35 / Kawroeh Theosofie ... f 
1,50 / Kebo Kenanga ... f 1,25 / Kidoengan ... f 0,50 / Krida Atmaka ... f 
0,65 / Krida Graita ... f 2,70 / Krida Sastra ... f 0,20 


Lambang Pradja (Djajabaja) ... f 0,60 / Langen Drijan Poestakawèni ... f 
0,60 

M. 


Madoe Basa deel |... f 1, 65 / Madoe Basa deel ||... f 1,-- / Madoe Rasa... f 
1,50 / Madoewasito ... f 0,80 / Manik Hardja Nirmala ... f 0,60 / Mardi Tama 
... f 0,60 / Marga Joewana ... f 0,35 / Ma Sapta Baja ... f 0,35 


Ngelmoe Pangasihan ... f 0,50 / Ngedja Arab ... f 0,60 / Ngelmoe Kak 
Sadjati ... f 0,35 / Ngelmoe Pangroetjat ... f 0,45 / Ngelmoe 
Panoedjoeman ... f 0,30 / Ngelmoe Pirasat (Pirasating djalma) ... f 0,35 / 
Niti Prana ... f 0,30 / Niti Sroeti ... f 0,45 


O. 


Oegering Palakrama ... f 0,30 / Oesoeloeddin ... f 2,25 


HARGA DIATAS BELOEM TERITOENG ONKOST KIRIM 


zan J ak 


PENERBIT TAN KHOEN SWIE KEDIRI 


[Grafik] 


Diperlindoengi Hak pengarang Stb. 1912 No. 600 Fatsal 11. Kitab jang 
sjah ada tanda tanganja si penerbit, seperti di bawah ini: 


[Tanda tangan: Tan Kun Swi] 


azê O len 


Bêbuka 


Sêrat Babatipun nagari Kadhiri, inggih nama Sêrat Babat Kadhiri 

Anyariyosakên wiwit cikal bakalipun nagari Kadhiri, ngantos dadosipun 
karaton, mawi anyariyosakên karaton sakawan, inggih punika ing 
Janggala, 2. ing Ngurawan, 3. ing Panaraga, 4. ing Kadhiri. Sarta 
nyariyosakên adêgipun karaton Bintara, Dêmak, inggih wiwitipun santun 
agama Islam. Anggitanipun Mas Ngabèi Purbawijaya, jaksa agêng ing 
nagari Kadhiri. Wiridan saking cariyosipun Ki Butalocaya, dhanyang ing 
nagari Kadhiri, ingkang manuksma dhatêng Pak Sondong, awawan ginêm 
kalihan dhalang ringgit kalithik nama Ki Dêrmakêndha. Karampingakên 
ukaranipun, dening Mas Ngabèi Mangunwijaya ing Wanagiri, Surakarta. 
Taun 1922. - 1852. 


êzA ZÎ anan 


PENGARANG 


Gambarnya P. t. M. Ng. MANGOENWIDJOJO WONOGIRI 


[Grafik] 


Di atas ini saja tera gambarnja Almarhoem M. Ng. Mangoenwidjojo di 
Wonogiri, pengarang jang tersohor dan alim kitab-kitab; banja[1] boeah 
karangannja jang saja terbitkan. 


Boekh. TAN KHOEN SWIE KEDIRI. 


nan a 


Serat Babat Kadhiri 


Ing nalika taun Walandi 1832 nagari Kadhiri sawêg mêntas katampèn ing 
guprêmèn, kala samantên guprêmèn andangu babatipun kitha Kadhiri, 
ingkang kadangu Mas Ngabei Purbawijaya, beskal ing nagari Kadhiri 
sapisan. Dene Mas Ngabèi Purbawijaya wau kalêrês canggahipun 
Pangeran Katawêngan ing nagari Kadhiri. 

Kacariyos, ing satunggiling dintên, Mas Ngabèi Purbawijaya, lajêng nimbali 
dhalang ringgit kalithik nama Ki Dêrmakêndha ing dhusun Kêndhairèn, 
kadhistrikan Majarata, Kadhiri. Dhalang wau sampun sêpuh sangêt, 
ananging taksih tètèh tutuk, dhasar awicarita. Sarêng dhatêng lajêng 
dipun ngandikani kados ing ngandhap punika. 


Ki Dêrmakêndha, mulane kowe tak undang ana parlune. Dene parlune 
mangkene. 


Sakawit ana pandangune kangjêng guprêmèn, iya iku andangu carita 
tanah Kadhiri kene, bisane dadi nagara kapriye babate. Saka pangiraku 
ing sarèhning kowe iku dhalang kuna, kang kocaritakake prakara nagara 
Kadhiri, Jênggala, Ngurawan, lan Singasari. Dadi kowe 


ate O ez 


mêsthi mangêrti, mara saiki caritakêna, anane nagara Kadhiri iki, kapriye 
mulabukane dadi nagara, sapa kang cikal bakal. Dene kang dak sumurupi 
mung wiwit caritane Panji Inokartapati, sapangisor, Panji Kartapati 
mandhuwur aku durung mangerti. Mula coba gancarena dak tulisane. 


Aturipun Ki Dêrmakêndha. Bêndara, mênggah cariyosipun nagari Kadhiri, 
sêsêrêpan kula inggih kados panjênêngan punika, amung wiwit Panji 
mangandhap, Panji manginggil kula botên mangêrtos, ewodene mênawi 
wontên karsanipun pangagêng mundhut katrangan babatipun nagari 
Kadhiri, kados kula inggih sagêd ngaturi katrangan, awit kula gadhah 
pamitran jin, nama Kyai Butalocaya, ingkang manggèn wontên ing guwa 
Selabale rêdi Klothok, sabab piyambakipun ratuning jin ing tanah Kadhiri 
sadaya, ambawahakên rêdi Kêlut, rêdi Wilis sapangalèr dumugi watês 
Japan, sadèrèngipun ing ngriki dados kitha, piyambakipun sampun 
ngayangan wontên ing wana rêdi Wilis, mila kintên kula mêsthi mangêrtos 
babatipun kitha Kadhiri ngriki. 


Yèn mangkono prayoga bangêt, aku bae têmokêna karo Kyai Butalocaya 
dak takonane dhewe. 


Aturipun Ki Dêrmakôndha. Inggih prayogi, anggêripun [anggêripu...] 


s T 

[...n] purun pinanggih panjênêngan, nanging sanadyan puruna, ingkang 
kadamêl warana inggih kula. 


Mas Ngabèi Purbawijaya. Iya sakarêpe, nanging yèn awakmu kang 
dianggo warana, aja ngomyang, kaya adate wong kêsurupan, utawa kaya 
parewangan liya-liyane. Amarga iki prakara parlu, pundhutane kang duwe 
nagara, kudu kêndha sabênêre, Kyai Butalocaya kandhanana, kon carita 
kang sanyatane. 


Aturipun Ki Dêrmakêndha. Inggih kasinggihan, anggêr pêpak sajènipun, 
têmtu purun matur prasaja. Kenging dipun pacak ing sêrat, katur ing ratu. 
Mila sapunika kula kaparênga mundur rumiyin, benjing dintên malêm 
Jumuwah Kaliwon kemawon kula sowan, panjênêngan kula aturi sudhiya 
sajènipun kados tiyang nanggap ringgit karucil. Ki Dêrmakêndha lajêng 
pamit mantuk, sampun kalilan. 


Sarêng ing dintên malêm Jumuwah Kaliwon Man[2] Ngabèi Purbawijaya 
sampun sudhiya sarat-sarat tuwin sajènipun jangkêp botên kêkirangan, 
katata munggwing gêlaran pasir enggal wontên ing kamar tamu. 


Wanci bakda Ngisa Ki Dêrmakêndha sampun sowan, bêkta panjak 
satunggal, nama Ki Sondong sampun sêpuh sangêt. Lajêng dipun timbali 
dhatêng kamar kasêbut ing nginggil, sasampunipun [sasampuni...] 


--- 8 --- 


[...pun] satata lênggah, Mas Ngabèi Purbawijaya andangu, êndi wayange. 
Ki Dêrmakêndha matur: Botên susah mawi ringgit, ingkang dados ringgit 
inggih kula akalihan abdi sampeyan Ki Sondong punika. Kula dados wakil 
sampeyan, Ki Sondong dados pangawalipun Butalocaya. Mila mangke 
manawi kula sampun bêsmi dupa, antawis Kyai Butalocaya sampun 
manuksma dhatêng Ki Sondong, kula: wakil sampeyan, lajêng pitakèn 
dhatêng Ki Sondong, kados pundi wangsulanipun Ki Sondong, lajêng 
panjênêngan sêrati kemawon. 


Mas Ngabèi Purbawijaya. Iya prayoga, wis coba lêkasana. 

Ki Dêrmakêndha lajêng bêsmi dupa, sarta matêk mantra gumrêmêng, 
lajêng kèndêl sadhakêp ajêng-ajêngan kalihan Ki Sondong, sami pandêng- 
pandêngan, botên dangu Ki Sondong galiyêr dhawah, amung sakêdhap 
lajêng anglilir linggih bagêgêg, Ki Dêrmakêndha amindha Mas Ngabèi 
Purbawijaya lajêng ambagèkakên, têmbungipun makatên: 


Wilujêng rawuh sampeyan, Kyai Butalocaya. 


Ki Sondong ingkang mindha Butalocaya. Wontên parlu punapa Mas Bèi 
Purbawijaya: sampeyan andhatêngakên kula. 


Mas Ngabèi Purba. Inggih Kyai. Mila sampeyan kula 


san ias 


aturi rawuh ing griya kula, ingkang sapisan, kula kapengin sadherekan 
kalihan sampeyan, ingkang kaping kalih pancèn wontên parlunipun, dene 
parlunipun makatên kyai. 


Sakawitipun kula tampi dhawuhing pangagêng, mundhut katêrangan 
babatipun nagari Kadhiri, kados pundi mulabukanipun dados praja, sarta 
sintên ingkang murwani jumênêng nata, gantos-gumantosipun ngantos 
dumugi samangke punika, kados pundi cariyosipun. Blêjad-blêjad kula 
inggih sampun ragi mangêrtos gancaripun, namung wiwit cariyosipun 
Panji Kudarawisrêngga sapangandhap, Panji sapanginggil kula botên 
sumêrêp, mila sangêt anggèn kula ngrêdatos. Saking rêmbagipun Ki 
Dêrmakêndha, kula kaprayogèkakên nyuwun sêsêrêpan dhatêng 
sampeyan, mila sampeyan lajêng kula aturi punika, kula nyuwun pitulung, 
kaparênga madhangakên ingkang dados pêtênging manah kula. 
Sampeyan amêsthi mangêrtos, awit sampeyan ingkang angratoni 
sakathahing lêlêmbat ing tanah Kadhiri. 


Pak Sondong (Kyai Butalocaya) gumujêng ngakak sarwi wicantên, Mas 
Bèi: Mênawi namung prakawis makatên mawon gampil sangêt, awit 
ingkang cikal bakal Kadhiri ngriki pancèn kula, dene gancaripun makatên. 


Kula punika ing ngajêng manungsa, nama kula Kyai Daha, kula 


saz LÒ saz 

gadhah sadhèrèk nèm nama Kyai Daka, nalika samantên kula kalihan adhi 
kula Kyai Daka wau, sami babat wana wontên sacêlaking lèpèn Kadhiri 
ngriki, nêdya badhe kula damêl padhêkahan, dene ing ngriki taksih wana 
glêdhêgan dèrèng wontên tiyangipun satunggil-tunggila. Enggalipun 
sarêng sampun rêsik lajêng kula griyani kalihan sadhèrèk kula Kyai Daka 
wau, dangu-dangu lajêng wontên tiyang ingkang tumut gêgriya, saya lami 
saya rêja, kula ingkang dados sêpuh-sêpuhipun, kalihan adhi kula Kyai 
Daka. 


Ing nalika samantên, kula katêdhakan Sang Hyang Wisnu, andhawuhakên 
dhatêng kula, bilih panjênênganipun karsa badhe angejawantah, sarta 
badhe jumênêng nata wontên ing padhêkahan kula wau, atur kula 
anyumanggakakên. Enggalipun Bathara Wisnu lajêng jumênêng nata 
wontên ing ngriki, ajêjuluk Prabu Aji Jayabaya,[3] nama kula kapundhut, 
kangge namaning nagari, dados nagari Daha. Parlu kangge pangèngêt- 
èngêt, awit kula ingkang babat wana. Kajawi kaparingan nama nagari 
Daha, inggih kaparingan nama Kadhiri. Dene kula kaparingan nama: 
Butalocaya, têgêsipun tiyang [ti...] 


aza a ~-- 


[...yang] bodho nanging kenging dipun pitados. Dhawuh pangandikanipun 
Prabu Aji Jayabaya makatên: Bênêr kowe iku wong bodho, nanging kêna 
dak percaya. Ing samêngko ingsun mung darma jumênêng ratu, sira kang 
dak pitaya among anak putunira. Namanipun adhi kula Kyai Daka inggih 
kapundhut, kaangge nama dhusun, adhi kula kaparingan nama Kyai 
Tunggul Wulung, kadadosaken senapati. 


Ki Dêrmakêndha pitaken, Prabu Jayabaya anggènipun jumênêng nata 
wontên ing Kadhiri laminipun pinten taun, sarta ingkang dipun trepi 
kadhaton prenahipun sapunika ing pundi. 


Butalocaya (pak Sondong), ingkang dipun trapi kadhaton wontên sawetan 
banawi, dipun wastani ing Mamênang, utawi Daha. Mamênang namaning 
kadhaton, Daha namaning nagari. Mila dipun wastani Mamênang, sabab 
ing nalika punika, satanah Jawi mênang piyambak, asmanipun Prabu 
Jayabaya angèbêgi bawana, agêng pangaribawanipun, ratu tanah sabrang 
kathah ingkang sami nungkul tanpa linawan ing prang sami asok bulu 
bêkti raja pèni guru bakal guru dadi, angaturakên putri minêngka parêkan 
cèthi, para nata mêncapraja sami sayuk sumuyut, sarta sami puruita ing 

pangawikan agal rêmit, lair batos, ing wasana sami ajrih asih, anggêpipun 
ambathara. Para diyu danawa sami kêkês wingwrin, rêksasa [rêksa...] 


sa Dian 


[...sa] ingkang sura gora godha, sakala tinumpês tapis tan mênggasesa, 
mila nalika samantên, tanah Jawi sakalangkung têntrêm, botên wontên 
ingkang ngrêregoni. Bêbasan ingkang malang-malang putung, ingkang 
rawe-rawe rantas, mila sang prabu sawadyabalanipun agêng alit amung 
tansah among langên. Sang prabu mênawi dalu kêrêp têdhak dhatêng 
pasanggrahan Wanacatur, kalihan putranipun putri, nama Ratu 
Pagêdhongan. Dene ingkang kakarsakakên andhèrèk namung kula kalihan 
adhi kula Ki Tunggul Wulung, sarawuhipun ing pasanggrahan, lajêng 
lênggah ing palataran, amriksani tiyang langkung, sarta asring 
angandikakakên babagan ingkang gawat-gawat, bab rumêksaning praja 
tuwin sanès-sanèsipun. Mila pasanggrahan wau dipun paringi nama 
Wanacatur, sabab kala-kala manawi pinuju wontên ingkang dipun galih, 
kula tuwin Tunggul Wulung, lajêng kadhawuhan dhèrèk têdhak dhatêng 
Wanacatur, kaajak nyatur sadaya ingkang sawêk kagalih. 


Punapadene sasumêrêp kula, Sang Prabu Aji Jayabaya, tuwin putrinipun 
Mas Ratu Pagêdhongan, manawi pinuju wontên ing Wanacatur botên nate 
dhahar, sanadyan ngantos pitu utawi sadasa dintên inggih botên dhahar, 
dene ingkang dipun dhahar amung pathining kunir, kalihan têmu lawak, 
dene para abdi amung sami nêdha bubur jagung, utawi gayam, saha sang 
prabu salaminipun [sa...] 


a lO e 


[...laminipun] botên nate dhaha[4] ulam. Mila sakidul wetan kitha 
Mamênang wontên dhusun nama Sikunir, tuwin Silawak, awit wêdalipun 
kunir kalihan têmu lawak, dados dhahar dalêm sang prabu. Mila 
panggalihipun sang prabu sakalangkung narawang, pirsa sadèrèngipun 
winarah, awit Wisnu ngejawantah, kasêmbuh tansah kapati brata. 


Ki Dêrmakêndha pitakèn, punapa Prabu Jayabaya punika ingkang yasa 
jangkaning jaman ingkang dèrèng kalampahan, ingkang lajêng karan 
sêrat Jayabaya. 


Ki Sondong. Inggih. Nanging sêrat Jayabaya punika warni tiga. Ingkang 
satunggal anggitanipun Sèh Sêbakir. Utusanipun sang prabu ing Ngêrum, 

ingkang numbali tanah Jawi, kapasang wontên ing rêdi Tidhar: Magêlang. 
Utawi kapasang wontên ing tanah Pacitan. Sarta lajêng amijèni tiyang ing 
tanah Jawi. Punapadene ingkang yasa taun sirah satunggal. Dumudgi 
samangke angkaning warsa sampun 1761.[5] 


Ingkang kaping kalih inggih anggitanipun Prabu Jayabaya punika, karan 
Serat Jayabaya.[6] Ingkang kaping tiga anggitanipun [anggi...] 


zar YA, < 


[...tanipun] Prabu Banjaransari, ratu Jênggala pungkasan, ingkang lajêng 
pindhah dhatêng Galuh, ugi karan sêrat Jayabaya, sadaya wau nunggil 
misah, namung pikajêngipun sami kemawon. Sabab Prabu Banjaransari 
punika, inggih titisipun Prabu Jayabaya. Mila kadibyanipun sami. Sarta 
sagêd ngêrèh sadaya lêlêmbat. 


Ing nalika jumênêngipun Prabu Jayabaya, nuju satunggiling dintên, ing 
Kadhiri kadhatêngan danawa èstri malêbêt dhatêng nagari, têtiyang 
salêbêting nagari sami gègèr, kakintên danawa èstri wau badhe damêl 
resah, lajêng dipun rampog ing tiyang kathah, kula tuwin Tunggul Wulung 
inggih tumut ngrampog, danawa ambruk, nanging dèrèng pêjah, lajêng 
kula pitakèni, malêbêt dhatêng nagari sêdyanipun punapa. 
Wangsulanipun badhe nginggah-inggahi Sang Prabu Jayabaya. Dene 
dhangkanipun ing wana Lodhoyong, satêpining sagantên kidul. 
Enggalipun lajêng konjuk sang prabu, botên dangu sang prabu lajêng 
anêdhaki. Danawa kadangu, aturipun badhe mawongan. Sang prabu 
ngandika. Yèn mangkono kang dadi sêdyamu, dewa ora marêngake. 
Nanging ingsun angsung pituduh marang sira, besuk sapungkur ingsun 
watara rong puluh taun, ing tanah kulon kene ana kang madêg ratu, 
akêkutha ana ing Prambanan, ajêjuluk Prabu Prawatasari, iku kang 
pinasthi dadi 


--- 15 --- 


jodhonira. Dèrèng kèndêl pangandikanipun Prabu Jayabaya, danawa èstri 
lajêng pêjah. Sang prabu saklangkung ngungun ing galih. Lajêng 
adhêdhawuh dhatêng kula. Dhusun sakidul kitha Mamênang dipun paringi 
nama dhusun Gumuruh, sabab nalika kula ngêpang danawa èstri wau 
wontên ing ngriku, swaraning tiyang sakalangkung rame gumuruh. Sarta 
danawa èstri wau lajêng kagambar kadhapur rêca gupala, dipun wastani 
rêca nyai, dumugi sapunika rêca wau taksih wontên ing dhusun Nyaèn, 

sakidul tilas kitha Mamênang. Inggiling rêca kawan wêlas kaki, thêlênging 
mripat sami lepekan cangkir pêlong, linggih jèngkèng. 


Ing alami-lami, Prabu Jayabaya muksa. Kula kalihan Tunggul Wulung ugi 
lajêng dhèrèk muksa. Dhawuhipun Prabu Jayabaya kula kakarsakakên 
manggèn wontên ing guwa Selabale, sakilèn banawi, kadhawuhan 
nyêpuhi para lêlêmbat ingkang manggèn ing ngriku, Tunggul Wulung 
kadhawuhan manggèn wontên ing rêdi Kêlut. Angratoni lêlêmbat ingkang 
manggèn ing ngriku, kula ugi kaêrèhakên dhatêng Tunggul Wulung. Prabu 
Jayabaya dhawuh, kowe aja padha kaliru têmpa, mulane kowe: sing tuwa 
Butalocaya, dak kon manggon ing sakulon kali, sabab sakulon kali iku 
tanah adhêm, ora pati akèh prakarane, cukup dirêksa wong tuwa, mulane 
sing ênom Si Tunggul Wulung, 


sen Tie 


dak purih ana ing sawetan bangawan, sabab ing kono tanah panas, akèh 
prakarane, sarta kêrêp ana walahar angrusakake padesan, utawa alas 
kang ana pamêtune kêna dipangan wong cilik, dadi Si Tunggul Wulung 
dak purih ngulatake lakuning walahar mau, aja awèh nyimpang saka 
dalane lawas, yèn arêp narajang padesan, sadurunge walahar mau 
lumaku, wonge padha wèhana wisik, utawa ngalamat kang luwih cêtha, 
wonge kon lunga saka ing desa kono, supaya padha slamêt, lan wulu 
pamêtune kang dadi panganing manungsa iku rêksanên kang bêcik-bêcik, 
aja kongsi katrajang ing walahar. Apadene yèn ana uwong wani-wani 
maangrusak[7] kêkayon kang gêdhe-gêdhe, kang uwohe kêna dipangan 
ing uwong, iku wonge kang ngrusak mau ganggunên. Aja kongsi kabacut 
ngrusak. Parlune yèn ana uwong mêncanagara kang padha kamlaratan 
padha ngungsi mrono kêna ginawe gajul kêkurangane, nanging aja awèh 
anggawa mulih marang nagarane, yèn ana kang wani anggawa mulih 
ganggunên. Sasampunipun paring dhawuh makatên, Prabu Jayabaya 
lajêng angayangan. Kula tuwin Tunggul Wulung lajêng sami 
angèstokakên, sami nyeluman, rumêksa tanah kilèn lèpèn, Tuggul Wulung 
rumêksa tanah wetan bangawan, dumugi sapunika kula tuwin Tunggul 
Wulung, taksih sami lastantun [lastantu...] 


|, EN 


[...n] angestokakên dhawuhipun Prabu Jayabaya. 


Amila dumugi samangke, têtiyang ingkang gêgriya sacêlaking rêdi Kêlut, 
mênawi nêgor kajêng ingkang mêdal nipkahipun, lajêng sami kenging 

sêsakit utawi ewah, punika satêmênipun dipun ganggu Tunggul Wulung. 
Punapadene mênawi wontên tiyang patrap rêsah wontên ing ngriku, sami 
rêmênan bêbedhangan, amêsthi dipun têdha ing sima. Dados tiyang 
ingkang sami gêgriya ing ngriku kêdah wilujêng manahipun, botên 
kenging ambêk rêsah. 


Dumugi sapunika, tanah Kadhiri sawetan bênawi, punika kenging dipun 
ungsèni têtiyang mênca ingkang kasangsara kathah ingkang dados 
kamulyanipun, dening angsal sabdanipun Prabu Jayabaya, ananging 
mênawi sampun cêkap, mêngka lajêng mantuk dhatêng utah rahipun, sok 
botên widada, kathah ingkang lajêng mlarat malih. Sabab Tunggul Wulung 
ingkang botên angsal. 


Dumugi sapunika, kula lêstantun angratoni lêlêmbat sakilèn bênawi. 
Manggèn wontên ing guwa Selabale. Tunggul Wulung lêstantun angratoni 
lêlêmbat sawetan bênawi, manggèn wontên ing rêdi Kêlut. 


Nalika samantên wontên abdinipu[8] Prabu Jayabaya: satunggal tumut 
muksa, nama Ki Kramatruna, dados seluman, lajêng kadhawuhan 
manggèn wontên sêndhang dhusun Kalasan, sakidul [saki...] 


aza. MB = 


[...dul] kilènipun kitha Mamênang, sakilèning rêdi Kêlut, dados dhanyang 
ing ngriku, nama lêstantun Kyai Kramatruna. Ugi kabawah dhatêng 
Tunggul Wulung. Dumugi samangke, tiyang sêsabin sacêlaking dhusun 
Kalasan mênawi kêkirangan toya, lajêng sami nyadran dhatêng sêndhang 
Kalasan, mêmule Kyai Kramatruna, toyaning sêndhang lajêng kakêbur, 
botên dangu toyaning sêndhang lajêng mindhak sawatawis, lajêng mili 
dhatêng pasabinan. 


Ing samuksanipun Prabu Jayabaya, wontên banjir agêng, karaton 
Mamênang lajêng pindhah dhatêng Purwacarita, inggih ing Mêndhang 
Kamulan, kitha Mamênang lajêng dados wana. 


Kitha Mêndhang Kamulan, sarêng angsal pitung panjênêngan nata, 
ingkang jumênêng ratu nama Prabu Sindhula, muksa. Dipun gêntosi putra, 
nama Prabu Dêwata Cêngkar, lajêng kasêlan Ajisaka, jumênêng ratu 
wontên ing Mêndhang Kamulan, namung tigang taun, lajêng karêbat 
dhatêng putranipun Prabu Dêwata Cêngkar, nama Radèn Daniswara, 
lajêng jumênêng, nama Prabu Kaskaya, inggih Prabu Sri Maha Punggung. 

Lajêng tumurun dhatêng putra, nama Prabu Kalapa Gadhing, lajêng 
tumurun dhatêng putra, nama Prabu Mundhingwangi, lajêng tumurun 
dhatêng Prabu Mundhingsari, ing nalika punika umuripun karaton 
Mêndhang Kamulan 120 taun, lajêng dipun bêdhah dhatêng Prabu 
Prawatasari, ratu ing Prambanan, sadhèrèkipun Prabu Mundhingwangi 
kraton agêng lajêng [la...] 


--- 19 --- 


[...jêng] ngalih dhatêng Prambanan, ing Mamênang amung dipun tanêmi 
adipati kemawon, wontên ing Panjêr. 


Ing mangke mênggah cariyosing kitha sanèsipun, kados ta: ing 
Purwacarita, ing Mêndhang Kamulan, ing Prambanan, kula botên sagêd 
anggancarakên, sabab kula botên nyipati piyambak, dene ingkang badhe 
kula cariyosakên inggih amung ing kitha Kadhiri ngriki, utawi ing Panjêr. 
Kados pandangu sampeyan ing ngajêng. 


Ki Dêrmakêndha pitakèn, sababipun punapa, ing Mamênang têka botên 
wontên tilasipun karaton. 


Pak Sondong. Sababipun saking kurugan walahar saking rêdi Kêlut, 
sarèhning sampun lami mêngka kêrêp katrajang walahar, tilas karaton 
lajêng kapêndhêm botên katingal. 


Dene ingkang taksih katingal amung yasanipun Prabu Jayabaya, awarna 
candi sakawan. 


Satunggal candhi ing dhusun Prundung, 


Kalih candhi Tegawangi, 


Tiga candhi Surawana, sami wontên ing salèr wetanipun kitha Mamênang. 


Sakawan candhi Rêca Kapal, wontên ing dhusun Bogêm. 


14 
Alih Aksara 


Babad Kadhiri 
Mangunwijaya 


Ki Dêrmakêndha pitakèn. Prabu Jayabaya yasa rêca Kapal Lagaran mawi 
sirah kalih, kadunungakên wontên ing dhusun [dhusu...] 


s5 D0: 55- 


[...n] Bogêm, dipun kubêng lêlarèn, punika nawung pêrlu punapa. 


Pak Sondong mangsuli. Kala rumiyin dhawuhipun sang prabu makatên, 
anggoningsun gawe rêca jaran ana ing desa Bogêm iki, ingsun gawe 
pralambang candraning nagara Jawa. Têgêse Bogêm iku wadhah barang 
mas intên. Diidêri larèn, têgêse: disêngkêr. Jaran lagaran, têgêse tanpa 
sarat. Nganggo êndhas loro ungkur-ungkuran, têgêse: ing têmbe wong- 
wong wadon ing kene, loro paningale. Yaiku ora narima wong lanang siji, 
kudu ngrasakake wong lanang loro têlu kang dudu wajibe. Mangkono uga 
wong lanang, yèn arêp golèk bojo akèh kang didhêmêni dhisik, yèn 
condhong atine iya diningkah, yèn ora condhong ora sida diningkah. 


Pak Sondong wicantên malih. Mas Bèi Bêskal, nyêlani atur, kula badhe 
andongèng. Ing nalika jaman jumênêngipun Adipati Panjêr ingkang 
sapisan, kalangênanipun abên sawung. Ing satunggiling dintên pinuju 
abên sawung wontên ing pandhapa, kenging dipun tingali ing tiyang 
kathah. Wontên satunggiling botoh, namanipun Gêndam Sêmaradana, 
gêgriya ing dhusun Jalas, warninipun anglangkungi bagus, salêbêting 
tanah Jawi botên wontên ingkang ngungkuli bagusipun, 


ce Î sê 


dhasar bêsus radi karêngga ing busana, mila inggih dados panjang 
kidung, tiyang èstri nagari Daha kathah ingkang kedanan, kathah ingkang 
sami nginggah-inggahi sami bêkta arta bandhanipun kaêsrahakên 
dhatêng Gêndam Sêmaradana, mila botên kêkirangan. Ing nalika 
samantên, Gêndam Sêmaradana inggih sowan dhatêng kadipatèn, tumut 
abên sawung. Sadhatêngipun ing ngriku, kathah tiyang èstri ingkang 
ngêtutakên dhatêng Gêndam Sêmaradana, ngantos adamêl orêgipun 
tiyang sanagari. 


Gêndam Sêmaradana lajêng majêng dhatêng pandhapa, kiyai adipati ugi 
sampun lênggah kalihan ingkang garwa. Kocapa: sarêng nyai adipati 
amirsani dhatêng Gêndam Sêmaradana, sanalika manahipun gumyur 
kados rinontog, gogrog ambyuk dhatêng Gêndam Sêmaradana. Supe 
mênawi wontên ing ngarsanipun kiyai adipati, paningalipun tansah 

tumanduk dhatêng Sêmaradana sadaya. Kiyai adipati botên kasamaran 
bilih ingkang garwa kasmaran dhatêng Sêmaradana. Sanalika duka 
jajabang mawinga-winga, sêdhèt ngunus curiga, sarwi anjangkah 
Sêmaradana dhadhanipun ginoco ing curiga, tuna dungkap kenging 
lèmpèngipun, Sêmaradana anjola, lajêng malês amêdhang dhateng kiyai 
adipati, kenging dhadhanipun, kiyai adipati lajêng lumajêng dhatêng bêlik, 
awit kiyai adipati kagungan bêlik ingkang kenging kaangge jampi tatu, 
nanging dèrèng ngantos [nga...] 


zk Waa 


[...ntos] dumugi ing bêlik, kasêlak dipun tututi dhatêng Gêndam 
Sêmaradana, sarta sêsumbar, aja lumayu ayo mandhêga yèn nyata 
prawira. Kiyai adipati sarêng sumêrêp yèn dipun tututi dhatêng 
Sêmaradana, sarta dipun sumbari, lajêng kèndêl, nanging lajêng ambruk 
lajêng pêjah. Gêndam Sêmaradana, sarêng sumêrêp kiyai adipati pêjah, 
lajêng lumajêng dipun bujung ing tiyang kathah badhe dipun rampok. 
Sêmaradana têrus mantuk dhatêng ing griyanipun, taksih dipun lut[9] ing 
tiyang kathah, ngantos dumugi ing griya, Gêndam Sêmaradana lumajêng 
malih, dumugi ting[10] dhusun Kalasan, lajêng ambyur ing sêndhang 
Kalasan, tiyang kathah têrus pambujungipun, sarta sumêrêp Sêmaradana 
anggêbyur ing sêndhang, ugi lajêng tinungka ing sêndhang, dipun gêbyuri 
nanging Sêmaradana ical botên kantênan, dipun ubrês ngantos sawatawis 
dangu botên kapanggih. Tiyang kathah cuwa manahipun. Wusana gadhah 
pamanggih, bilih Sêmaradana muksa nyiluman dados dhêmit wontên ing 
sêndhang Kalasan, lajêng sami bibaran. 


Ki Dêrmakêndha pitakèn. Kula mirêng wontên aji-aji, nama aji gêndam 
sêmaradana, kangge gunani tiyang èstri, punapa wiwitipun saking 
Gêndam Sêmaradana punika. 


Pak Sondong. Inggih lêrês, nglêluri ajinipun Sêmaradana, ingkang kula 
cariyosakên wau. 


--- 23 --- 


Sapêjahipun Dipati Panjêr, Gêndam Sêmaradana lajêng kagambar 
dhatêng wayahipun ki dipati, ingkang dipun angge sela, dados rêca karan 
rêca Sêmaradana. Dene rêca wau sapunika taksih, wontên ing dhusun 
Panjêr. Nalika samantên ing kitha Panjêr lajêng bondhan tanpa 
pangagêng ngantos salêbêting sataun. 

Ing nalika punika wontên satunggiling tiyang nama Jaka Pêgadhung, 
gêgriya ugi ing dhusun Gadhung. Jaka Pêgadhung gadhah sadhèrèk jalêr 
kalih, ingkang satunggal nama Jaka Bêsawa, ingkang satunggal nama Jaka 
Mêdada, sami gêgriya wontên salèring rêdi Kêlut, sakilèn rêdi Arjuna. Jaka 
Pêgadhung sasêdhèrèkipun sadaya wau kawartosakên sami lêpat ing 
pêjah, dening sami gadhah aji pêncasona, sarta sami gadhah ingon-ingon 
sima. Mila Jaka Pêadhung sasadhèrèkipun wau, sami keringan ing mênca 
dhusun, misuwur satanah Panjêr sadaya. Punapadene Jaka Pêgadhung 
sasadhèrèk wau, sugih sangêt, maesa lêmbunipun ewon, sami dipun 
umbar wontên ing wana, botên wontên ingkang purun nyolong, dening 
ajrih kadigdayanipun wau. Jaka Pêgadhung emah-emah angsal tiyang ing 
dhusun Morangan. Ing satunggiling dintên, Jaka Pêgadhung pabên kalihan 
semahipun, satêmah semahipun lajêng purik mantuk dhatêng Morangan. 
Jaka Pêgadhung lajêng nusul dhatêng Morangan [Mo...] 


--- 24 --- 


[...rangan] madosi ingkang èstri badhe dipun ajak mantuk, nanging ing 
dhusun Morangan semahipun kapanggih sêpên, Jaka Pêgadhung lajêng 
wangsul mantuk, sarêng lampahipun dumugi ing dhusun Prundung, Jaka 
Pêgadhung mampir dhatêng griyaning têtêpanganipun panjak pangrêbab, 
nama Singanyêta, sawêg pinuju ngrêbab, sarêng lumêbêt ing griya, 
sumêrêp semahipun sampun wontên ing ngriku, sarta linggih sandhing 
Singanyêta, sanalika Jaka Pêgadhung krodha yayah sinipi, Singanyêta 
lajêng dipun cêpêng sukunipun dipun larak mêdal, nanging Singanyêta 
panggah budi sarosa lajêng sagêd uwal, sarta gêlut ulêng sami 
digdayanipun, dugang-dinugang banting-binanting dangu botên wontên 
ingkang kasoran, dangu-dangu Singanyêta kenging dipun cêpêng 
sukunipun malih dhatêng Jaka Pêgadhungan, lajêng dipun bêkuk tugêl, 
nanging Singanyêta taksih sagêd nyandhak sirahipun Jaka Pêgadhungan 
rambutipun dipun ukêl, gulunipun kauntir lajêng kabêthot sirahipun 
pothol, sarèhning Singanyêta sumêrêp bilih Jaka Pêgadhungan gadhah aji 
pôncasona, sirahipun lajêng kasawatakên, kombul ing tawang, dhawah 
wontên ing dhusun Singkal sakilèn bênawi, Jaka Pêgadhungan lêstantun 
pêjah botên sagêd gêsang malih, sabab sirah kalihan gêmbung kapisah 
kalêtan bênawi. Singanyêta botên dangu ugi lajêng pêjah, dados 
sampyuh. 


zs 2 kas 

Sadhèrèkipun Singanyêta, nama Ki Jaka Baya, sarêng mirêng 
sadhèrèkipun pêjah sampyuh kalihan Jaka Pêgadhung, Jaka Baya lajêng 
bela mêgêng napas, pêjah, ugi wontên ing dhusun Prundung ngriku. 


Sadhèrèkipun Jaka Pêgadhung, nama Jaka Bêasawa, lan Jaka Mêdawaj, [11] 
kasêbut ing nginggil, sarêng mirêng bilih kakangipun pêncakara kalihan 
Singanyêta pêjah sampyuh, ugi lajêng bela muksa, lajêng mriyangyang 
dados seluman. 


Kacariyos ing nginggil Jaka Pêgadhung gadhah ingon-ingon sima, punika 
satêmênipun inggih Jaka Pêgadhung sasadhèrèkipun wau, sagêd malih 
dados sima, sarta dados guru, kathah muridipun ingkang sagêd malih 
dados sima. Mila katêlah dumugi sapunika, sima malihan tiyang punika 
dipun wastani sima gadhungan, sarta ing dhusun Gadhung wau, dumugi 
sapunika taksih nama dhusun Gadhungan. Prênahipun wontên sawetaning 
rêdi Kêlut, inggih punika purwanipun wontên sima gadhungan. 


Sapêngkêripun punika, Jaka Pêgadhung tuwin Singanyêta lajêng sami 
kagambar dhatêng anak putunipun, kadhapur rêca, sapunika rêcanipun 
taksih, sarta sandhanganipun Jaka Pêgadhung sasadhèrèk lajêng sami 
dipun sanggarakên, wontên ing sanggar dhusun Pagadhungan, dumudgi 
sapunika, sanggaripun taksih. 


Ing mangke kula badhe andumugèkakên cariyosipun [cariyosipu...] 


== J6 == 


[...n] nagari Prambanan, gêgancaranipun kados ing ngandhap punika. 


Kala samantên ingkang jumênêng nata wontên ing Prambanan Prabu 
Prawatasari, putranipun gangsal, kakung sadaya. Sarta sami 
kajumênêngakên nata sadaya. Ingkang pambajêng nama Prabu 
Amongtani. Panggulu nama Prabu Sandhanggarba. Pandhadha nama 
Prabu Karungkala. Panêngah nama Prabu Pêtung Malaras. Warujunipun 
Prabu Srigênthayu. Prabu Amongtani angratoni tiyang among tani. Prabu 
Sandhanggarba dados ratuning tiyang dagang, angadhaton wontên ing 
nagari Japara. Mila dumugi samangke têtiyang dagang ing kitha Japara 
kathah ingkang mêmule dhatêng Prabu Sandhanggarba, supados 
sêmpulur anggènipun among dagang. Prabu Karungkala angratoni tiyang 
jagal. Prabu Pêtung Malaras, angratoni tiyang dèrès. Prabu Srigênthayu 
kakarsakakên anggêntosi jumênêng nata ing Prambanan, sarta sadaya 

wau sami kabawah ing Prambanan, kados kala samantên ingkang 
jumênêng ratu binathara Prabu Srigênthayu ing Prambanan. Prabu 
Prawatasari lajêng muksa. 


Ki Dêrmakêndha pitakèn Punapa ratu Prambanan punika ingkang kasêbut 
nama Prabu Baka, ingkang purun nêdha tiyang. 


Pak Sondong. Inggih. 


Ki Dêrmakôndha. Sabab punapa, ratu nêdha dhatêng kawulanipun, tur 
sami manungsa. 


Pe Turan 


Pak Sondong: Inggih. Mulabukanipun makatên. Satêmênipun ingkang 
kasêbut Ratu Baka punika èstri, garwanipun Ratu Prambanan sêpuh, 
Prabu Prawatasari, ingkang kasêbut ing ngajêng. Inggih punika titisipun 
Buta Nyai, ingkang nginggah-inggahi Prabu Jayabaya, ingkang pêjah dipun 
rampog tiyang kathah wontên ing Kadhiri, kasêbut ing nginggil. Anètèsi 
dhawuhipun Prabu Jayabaya, ing têmbe dados garwanipun ratu ing 
Prambanan. Mila doyan nêdha tiyang, awit titising danawa èstra.[12] 
Inggih Ratu Baka punika ingkang lajêng kasêbut nama Rara Jonggrang. 
Mila nama Rara Jonggrang awit agêng inggilipun angungkuli tiyang 
kathah, nanging warninipun ayu sangêt angungkuli ayuning tiyang 
satanah Jawi. Sarta sampun pêputra satunggal miyos kakung. Wusana 
karêm nêdha tiyang, dados dipun namakakên Ratu Baka. Sarêng 
anggènipun nêdha tiyang kauningan ing Sri Prabu Prawatasari, Rara 
Jonggrang lajêng katundhung. Rara Jonggrang lajêng kesah dhatêng wana 
Panaraga, lêstantun adhêdhôngka wontên ing ngriku. 


Sapêngkêripun Rara Jonggrang, saking kaparêngipun sang prabu, Rara 
Jonggrang lajêng kagambar, ingkang kaukir sela, dados dhapur rêca. Parlu 
kadamêl pangèngêt-èngêt, punapadene kagêm nglêlipur ingkang putra 
taksih timur, manawi mular takèn ingkang ibu. Mila dumugi sapunika 
tiyang èstri bôngsa [bông...] 


--- 28 --- 


[...sa] Jawi ingkang pantês dipun aji-aji kasêbut nyai, awit sami nulat 
sêsêbutanipun Nyai Rara Jonggrang, inggih Ratu Baka wau punika. 

Ki Dêrmakêndha pitakèn. Ratu Baka punika pêputra pintên kalihan Prabu 
Prawatasari. 


Pak Sondong. Amung pêputra satunggal kakung, kados ingkang kula 
cariyosakên kala wau. Sasedanipun ingkang rama Prabu Prawatasari, 
putra wau lajêng anggêntosi jumênêng nata wontên ing Prambanan, 
ajêjuluk Prabu Sri Gênthayu. 


Prabu Sri Gênthayu pêputra gangsal. 


1. Ingkang pambayun, nama Rara Suci Wanungsanya, wadat botên kêrsa 
krama, karêmênipun[13] amung mandhita. 


2. Panênggak kakung, nama Radèn Lêmbu Amiluhur, 


3. Panêngah kakung, nama Lêmbu Amêrdadu, 


4. Sumêndhi, nama Lêmbu Pangarang, 


5. Waruju ugi kakung, nama Lêmbu Amerjaya. 


Saking kêparêngipun sang prabu, putra kakung sakawan wau 
kajumênêngakên nata sadaya. 


Radèn Lêmbu Amiluhur kadadosakên ratu wontên ing Jênggala, jêjuluk 
Prabu Dewakusuma. 


Radèn Lêmbu Amêrdadu, kadadosakên ratu wontên ing Daha, ajêjuluk 
Prabu Pujaningrat. 


se DG sas 


Radèn Lêmbu Pangarang, kadadosakên ratu wontên ing Ngurawan, 
ajêjuluk Prabu Pujadewa. 

Radèn Lêmbu Amêrjaya, kadadosakên ratu wontên ing Panaraga, ajêjuluk 
Prabu Pujakusuma. Dene ratu sakawan wau, ingkang kadadosakên ratu 
agêng ing Jênggala. 


Karaton Prambanan lajêng sirna botên dados karaton dumugi samangke. 


Dene Sang Pandhita Rara Suci Wanungsanya, lajêng momong dhatêng 
ingkang rayi-rayi ratu sakawan wau, mênawi pinuju wontên ing Jênggala, 
padhepokanipun wontên ing rêdi Pucungan.[14] Mênawi pinuju wontên ing 
Daha, padhepokanipun wontên ing dhusun Kêndhairèn. 


Ki Dêrmakêndha pitakèn, karatonipun Prabu Lêmbu Amêrdadu punika 
pêrnahipun samangke pundi. 


Pak Sondong. Wontên sakilèn bênawi, sawetanipun dhusun Klothok lan 
Gênêng, inggih ingkang kathah banonipun pêthak punika. 


Dene Radèn Malayakusuma, inggih Radèn Gunungsari, dalêmipun wontên 
ing Sabrang wetan, ringin kurungipun Radèn Gunungsari samangke dados 
pêkên, nama pêkên Gunungsari, lêstantun dumugi sapunika taksih nama 
pêkên Gunungsari. 


Ki Dêrmakêndha pitakèn. Punapa sababipun têka nagari [naga...] 


èsa 30 52- 


[...ri] Daha kasantunan nama nagari Kadhiri. 


Pak Sondong. Inggih. Sababipun makatên, rèhning jaman samantên, 
ingkang dipun sêpuh-sêpuh tiyang satanah Jawi, Pandhita Rara Suci, 
inggih Dèwi Kilisuci. Sarta Dèwi Kilisuci wau, wanita ingkang botên nate 
ngêdalakên rah, dados pêrsasat kêdhi. Mila sarêng Prabu Lêmbu Mêrdadu 
jumênêng nata wontên ing nagari Daha, nagari Daha lajêng dipun lih 
nama nagari Kadhiri. Kangge prasêmon bilih ingkang bok ayu Dèwi Kilisuci 
wau, kêdhi. Utawi gadhah têgês, bilih ingkang bok ayu wau wanodya 
ingkang inggil pambêkanipun, botên purun kawon kalihan tiyang jalêr, 
nanging wadat botên karsa krama. 

Têtiyang èstri ing tanah Kadhiri kathah ingkang nulat pambêkanipun Dèwi 
Kilisuci, nanging nulat dhirinipun kemawon, dene wadatipun tuwin 
anggènipun ulah kapandhitan botên wontên ingkang purun nulat. Tular- 
tumularing watêk, ngantos têtiyang Kadhiri jalêr èstri, gadhah pambêkan 
dhiri, nanging dhirining tiyang èstri, dados nagari Kadhiri wau nagari èstri. 
Mila manawi mangun prang, mênawi dipun lurugi asring kawon, mênawi 
nglurug asring mênang. Sabab tiyang èstri punika mênawi wontên paran 
kajèn, mênawi wontên griya dados kawonan. 


aa 3] e 


Ki Dêrmakôndha pitakèn, kados pundi lêrêsipun kados ingkang kasêbut 
ing sêrat Jayakusuma. Putra Jênggala nama Radèn Kuda Rawisrêngga, 
krama angsal putri Kadhiri, nama Dèwi Sêkartaji, pangantèn kaundhuh 
dhatêng Jênggala numpak baita, sarêng dumugi sagantên rupak, inggih 
punika bêngganganipun Balambangan kalihan Bali, ing ngriku baitanipun 
pêcah, têtiyang ingkang sami andhèrèkakên kathah ingkang pêjah 
kabalabag, ingkang wilujêng buyar, sami rêbat gêsang piyambak- 
piyambak, pangantèn sakalihan tuwin kadang kadeyan ugi wilujêng, 
nanging pisah botên sagêd kêmpal, dening sami pados gêsang piyambak- 
piyambak wau. 


Pangantèn jalêr Radèn Kuda Rawisrêngga, dhawah wontên ing nagari 
Balambangan, sangêt kawêlasarsa, lajêng mantuk dhatêng Jênggala. 


Pangantèn èstri Dèwi Sêkartaji, Dèwi Ragil Kuning, Menak Agung, Menak 
Cao, dhawah wontên ing nagari Bali. Wontên ing Bali Dèwi Sêkartaji lajêng 
mindha kakung, sarta jumênêng nata, asêsinglon nama Prabu 
Jayalêngkara. Dèwi Ragil Kuning ugi mindha priya, kadadosakên patih, 
nama Patih Jayaasmara, Menak Agung Menak Cao, sami kadadosakên 
nayaka. 


Dèrèng watawis dangu jumênêngipun nata Prabu Jayalêngkara, kapiyarsa 
saking nagari Ngurawan, bilih ing Bali wontên ingkang madêg [ma...] 


aaa 925254 


[...dêg] nata enggal, botên nyuwun lilah dhatêng nagari Ngurawan, sang 
nata ing Ngurawan lajêng ngaturi uninga dhatêng ing Jênggala, lajêng 

dipun lurugi, ingkang kautus dados senapatining prang, Radèn Panji 
Jayakusuma, inggih Radèn Panji Kuda Rawisrêngga, putra ing Jênggala. 
Inggih pangantèn jalêr ingkang kasêbut ing nginggil. Dipun kanthèni 
ingkang rayi Radèn Panji Sastramiruda, miwah para adipati bawah 
Jênggala tuwin bawah Ngurawan. Ingkang makatên wau lêrêsipun kados 
pundi kyai. 


Pak Sondong mangsuli sarwi gumujêng. Mas Bèi, cariyosipun sêrat 
Jayakusuma wau, sadaya dora. 


Ing nalika samantên tanah Jawi namung wontên ratu sakawan, tur 
sasadhèrèk, dados tanah Jawi santosa sangêt, tanah Bali tuwin Madura 
kabawah ing tanah Jawi, binatharanipun wontên ing Jênggala. Ing Bali 
dhatêng Ngurawan kalihan dhatêng Jênggala, cêlak dhatêng Jênggala. 
Dados saupami ing Bali wontên ingkang madêg nata enggal, sarta niyat 
ambalela dhatêng tanah Jawi, ingkang mirêng rumiyin sarta ingkang 
anglurugi amêsthi Jênggala, awit ing Jênggala mênang cêlak sarta 
mênang kuwasa. Botên ing Ngurawan. Mila cariyos wau nelakakên 
manawi dora. Punika amung saking wasising pujêngga kemawon, awit 
satêmênipun ing nalika samantên, sajumênêngipun ratu sadhèrèk 
sakawan wau, ing tanah Jawi gêmah 


ata 2955a 


ripah tata raharja sayêktos, botên wontên pêrang, botên wontên prakawis 
agêng, ingkang adamêl rêntênging nagari. Panjênêngan nata sakawan 
sawadyabalanipun amung tansah atut rukun, tansah sami among sênêng 
among langên. Tiyang alit sami jibar-jibur mirah sandhang têdha. Dados 
ing nalika punika botên wontên ingkang kacariyosakên dados babat, awit 
jaman têntrêm, para luhur amung sami tansah mangun suka. Mila para 
pujêngga lajêng nganggit-anggit, damêl pralambang lêlampahan, kangge 
cacriyosan ing wingking. 


Dene satêmênipun kala jaman samantên punika makatên. 


Ratu ing Jênggala Sang Prabu Lêmbu Amiluhur punika, putranipun 
ingkang miyos saking padmi tiga. Kakung kalih, putri satunggal. 


Ingkang sêpuh inggih Radèn Panji Kuda Rawisrêngga wau. Nuntên Radèn 
Panji Sastramiruda. Ragilipun inggih Dèwi Ragil Kuning. Dene ingkang 

mêdal saking ampeyan kathah. Nanging namanipun botên kula 
cariyosakên. 


Ratu Kadhiri Lêmbu Mêrdadu, putranipun tiga. 


Ingkang sêpuh inggih Dèwi Sêkartaji wau, inggih Dèwi Cêndrakirana. 
Nuntên Radèn Gunungsari, inggih Radèn Malayakusuma. Ragilipun nama 
Rêtna Mindaka. 


zs BÅ sa2 


Ratu Ngurawan, Prabu Pujadewa. Ugi pêputra tiga. 


Ingkang sêpuh nama Dèwi Surèngrana. Nuntên Dèwi Kumudaningrat. 
Wuragilipun jalêr, nama Radèn Sinjanglaga. 


Ing nalika samantên, saking kaparêngipun Ratu Jênggala Prabu Lêmbu 
Amiluhur, putranipun sêpuh Radèn Panji Kuda Rawisrêngga wau, badhe 
kakramakakên angsal putranipun ingkang rayi ratu ing Kadhiri, nama 
Dèwi Sêkartaji kasêbut ing nginggil. 


Ing satunggiling dintên, Sang Prabu Jênggala animbali patihipun, nama 
Patih Kudanawarsa. Dipun ngandikani badhe kautus dhatêng Kadhiri 
maringakên nawala dhatêng ingkang rayi sinuhun ing Kadhiri. Dene 
parlunipun mundhut putranipun putri, Dèwi Sêkartaji, badhe kadhaupakên 
kalihan Radèn Kuda Rawisrêngga. Sarta Radèn Kuda Rawisrêngga 
kadhawahan ngirit pisan, sowan dhatêng Kadhiri, supados sumêrêp 
warninipun Dèwi Sêkartaji, punapadene Dewi Sêkartaji, ugi sumêrêpa 
warninipun Radèn Panji Rawisrêngga. Sarta malih Dèwi Onêngan, ugi 
kadhawuhan sowan dhatêng ing Kadhiri, supados sumêrêp dhatêng para 
sadhèrèkipun, putranipun ingkang paman sinuhun ing Kadhiri. Dipun 
kanthèni pun Jurudèh tuwin Prasônta. 


Kyai Patih Kudanawarsa aturipun sandika, nawala lajêng kaparingakên, 
botên antawis dintên lajêng bidhal. Ing margi [mar...] 


e 

[...gi] botên kacariyos, samantên sampun dumugi ing nagari Kadhiri, 
lajêng sowan ing sang prabu, matur saparlunipun tuwin nyaosakên 
nawala. Sêrat sampun katupiksa ing Sang Prabu Kadhiri, punapa 
suraosipun sadaya sampun kadriya, sang prabu amung andhèrèk saking 
karsanipun ingkang raka, sinuhun ing Jênggala, saha sakalangkung suka 
amarwata suta. Radèn Kuda Rawisrêngga tuwin ingkang rayi Dèwi 
Onêngan lajêng kadhawuhakên andhèrèk malêbêt ing kadhaton. Radèn 
Kuda Rawisrêngga tuwin Dèwi Onêngan, lajêng sami ngabêkti dhatêng 
ingkang ibu pramèswari, sarta sampun kapanggihakên dhatêng ingkang 
rayi-rayi, sami kasok sukaning galih. Lajêng kasêgah lêlangên sarimpèn. 


Enjingipun Panji Kuda Rawisrêngga kadangu dhumatêng ingkang paman 

sang prabu ing Kadhiri, punapa sampun tamat dhatêng ingkang rayi Dèwi 
Sêkartaji, sarta punapa sampun kadugi momong. Aturipun Panji sampun, 
sarta sampun sandika kadhaupakên. 


Sang Prabu Kadhiri lajêng damêl sêrat wangsulan katur ingkang raka sang 
prabu ing Jênggala, sarta sampun kaparingakên dhatêng Patih 
Kudanawarsa, sarta Radèn Panji Kuda Rawisrêngga, kadhawuhan wangsul 
rumiyin dhatêng ing Jênggala. Amung Dèwi Ragil Kuning tuwin Jurudèh 
Prasônta, kadhawuhan kantun wontên ing Kadhiri, amung 


--- 36 --- 


Radèn Panji dipun suwun tumuntêna kaparingakên wangsul dados 
pangantèn. Ingkang tampi dhawuh aturipun sami sandika. 


Enjingipun Patih Kudanawarsa, tuwin Panji Rawisrêngga sami nyuwun 
pamit ing sang prabu, sampun kaparêng lajêng bidhal. 


Sapêngkêripun Patih Kudanawarsa, sang prabu ing Kadhiri lajêng dhawah 
tata-tata amiranti ngrakit pura, tuwin saupakartinipun badhe kagungan 
damêl mantu sampun samapta sadaya. 


Kacariyos Patih Kudanawarsa tuwin Panji Kuda Rawisrêngga sampun 
dumugi ing Jênggala, sarta sampun sowan ing sang prabu, sêrat sangking 
ingkang rayi nata ing Kadhiri sampun kacaosakên, suraosing sêrat sang 
prabu ing Kadhiri, amung sandika andhèrèk sakaparêngipun ingkang raka. 
Punapadene Panji Kuda Rawisrêngga, ugi sampun rêmên dhatêng Dèwi 
Sêkartaji, mila amung cumadhong dhawuh, ing samôngsa-môngsa Panji 
Rawisrêngga kaparingakên wangsul dhatêng Kadhiri, lajêng kadhaupakên. 

Sang prabu ing Jênggala sakalangkung pirênaning galih, mila lajêng 
paring sêrat wangsulan dhatêng ingkang rayi nata ing Kadhiri, suraos 
aparing ubaya anggènipun badhe maringakên ingkang putra Radèn 
Rawisrêngga. 


Ing sadèrèngipun dumugi patêmbayan, Radèn Panji Kuda Rawisrêngga 
alêledhang basiyar ing salêbêting kitha, lajêng ampir[15] ing kapatihan, 
sadumugining kapatihan, Radèn [Radè...] 


--- 37 --- 


[...n] Panji lajêng têrus dhatêng pêngkêran, sumêrêp putrinipun Kiyai 
Patih Rêtna Angrèni, pinuju ambathik, lajêng dipun parpêki, Dèwi Angrèni 
sarêng dipun parpêki ingkang raka Radèn Rawisrêngga, lajêng angadêg 
têrus malêbêt ing dalêm botên mêdal-mêdal. 


Radèn Kuda Rawisrêngga, sadangunipun aningali lampahipun Dèwi 
Angrèni malêbêt ing dalêm, tansah amandêng kêdhèp têsmak, saha 
sakalangkung cuwa dene lajêng botên mêdal. Saha sakalangkung 
ngungun gêgêtun, dene Kyai Patih darbe putri sakalangkung endah ing 
warni. Ing sanalika ngriku, Radèn Panji kataman turidasmara, botên 
kenging sinayutan. Mila tansah anglênggêr botên sagêd ngandika. Patih 
Kudanawarsa waspada ing sêmu, bilih Radèn Panji kasabêt ing turidagati. 
Lajêng dipun aturi malêbêt dhatêng ing dalêm, Radèn Panji botên 
lênggana, lajêng pinarak wontên ing dalêm. Patih Kudanawarsa matur. 
Punapa darunanipun têka paduka kawistara kados kataman gêrah 
dadakan. 


Sarêng sampun sawatawis, Radèn Panji napasipun sampun aring, lajêng 
angandika. Dhuh paman patih, walèh-walèh punapa, mila kula makatên, 
inggih awit saking pandamêl sampeyan, dene paman masangi wisa 
ingkang cumalorot kados lintang rêntah ing siti. 


Patih Kudanawarsa, sampun anampèni kêclaping pangandika, 
[pangandi...] 


--- 38 --- 

[...ka,] bilih Radèn Panji kasabêt ing turidagati, brônta dhatê[16] ingkang 
putra Dèwi Angrèni. Lajêng tumungkul èsmu ngungun sarta dangu botên 
wacana. 


Radèn Panji lajêng ngandika malih. Paman, rare ayu ingkang pindha 
kusumaning Ratih punika wau sintên, punapa putra sampeyan, têka 
sagêd adamêl tratabing manah, ngantos mèh sumaput kula. 


Patih, dhuh anggèr gusti kawula, walèh-walèh punapa, rare èstri punika 
wau, inggih abdi sampeyan anak kula èstri. 


Radèn Panji. Putra sampeyan namanipun sintên, paman. 


Patih. Kula namakakên Rara Angrèni. 


Radèn Panji. Dhuh adhiku dhewe Ngrèni, Ngrèni. Idhêpa yèn duwe kadang 
cêdhak pinunjul ing warna, ora parlu kadhakalan nontoni marang Kadhiri. 
Paman patih, kula botên ngintên pisan-pisan bilih bibi kagungan putra 
èstri sampurna ing warni, kados yayi Angrèni. Ing mangke adrênging 
manah kula botên kenging dipun sayuti, kula suwun ing jawata, amung 
yayi Angrèni dadosa têtimbangan kula wontên ing marcapada dumugi ing 
dêlahan. Mila sangêt-sangêt ing panyuwun kula dhatêng paman patih, 
yayi Ngrèni kaparênga kula êmong piyambak, sarta sapunika ugi, yayi 
Ngrèni lajêng 


san a 


kula boyong dhatêng ing kadipatèn. Wondene pacangan kula yayi 
Sêkartaji, kula sandèkakên. 


Kyai Patih Kudanawarsa, sarêng mirêng pangandikanipun Radèn Kuda 
Rawisrêngga, sangêt anglênggêr, pitung pandurat botên angandika. 
Pangunandikaning galih. Dhuh dewa bathara, iki kapriye, lamun ingsun 
anuruti kang dadi karsane pangeran adipati, gèk kapriye dadine ing 
têmbe. Saiba dukane sang prabu. Sabab wus ubaya dina sasine bakal 
dhauping pangantèn, jêbul ana lêlakon mangkene. Wusana lajêng matur 
dhatêng Radèn Panji Kuda Rawisrêngga. Dhuh gusti kula, manawi 
makatên ingkang dados karsa paduka, pun paman inggih sakalangkung 
amundhi, sangêt kalinggamurda. Nanging kula ajrih anglangkungi rama 
paduka sang prabu. Ing mangke paduka kula aturi kondur rumiyin, 

mangke sontên kula badhe matur ing sang prabu, punapa ingkang dados 
karsa paduka wau. 


Radèn Panji. Inggih sakarsa sampeyan paman, nanging kula botên 
mantuk dhatêng Kadipatèn, manawi botên kalihan yayi Ngrèni. 


Sanalika Patih Kudanawarsa, lajêng malêbêt dhatêng kadhaton, munjuk 
ing sang prabu. Sang prabu sarêng amidhangêt aturipun kyai patih, 
sakalangkung kagèt ing galih, dahat dukaning wardaya, nanging sinamun 
ing netra, pangunadikaning(171 galih, kaelokan [kaelo...] 


--- 40 --- 


[...kan] narking mungbèng[18] pasthi, teka Si Panji bisa têmên gawe 
moga, kang murangtataning silakrama. Yèn ingsun anurutana karêpe Si 
Panji, ora wurung bakal gawe kusuting praja, saiba cuwane yayi Prabu 
Kadhiri. Nanging yèn ora sun turutana, iya ora wurung bakal ruara. Dangu 
kagagas ing wardaya, wusana wontên wêwênganing galih, lajêng 
angandika. 


Patih Kudanawarsa, mungguh prakara iki, karsaningsun mangkene bae. Si 
Panji mêsthi sida dak dhaupake karo putrine yayi Prabu Kadhiri. Nanging 
sarèhning Si Panji kedanan bangêt marang anakmu Si Ngrèni, ing mêngko 
dak pituruti, saiki uga, dak dhaupake karo anakmu, nanging mung 
minêngka sêlir tuwa bae. Besuk têkaning dina ubaya, Si Panji iya uga dak 
kirimake marang Kadhiri, kaya dhawuh ingsun ing ngarêp. Kaya ora 
andadèkake runtike yayi prabu, amarga satriya gêdhe, wus jamake sugih 
sêlir ayu-ayu. Ing samêngko kapriye mungguh pamikirmu, sira apa rila 
anakmu mung dadi sêlir bae. 


Patih. Dhuh gusti kula sinuhuni, mênggah raosing manah kawula, abdi 
dalêm anak kawula pun Ngrèni, abdi dalêm botên rumaos anggadhahi, 
amung sadarmi angukir, sampun malih ingkang kagêm garwa paminggir, 
dhumatêng putra dalêm gusti kawula prabu anom, sanadyan kapundhut 
pawongan cèthi, 


--- 41 --- 


kakarsaksakên[19] dados juru dêdaha, juru ngangsu nyapu, abdi dalêm 
kawula saèstu amung anyumanggakakên. Sampun malih abdi dalêm anak 

kawula kapundhut kagêm kalangênan, botêna kawula unjukakên, 
sanadyan pêjah gêsang kawula, kapundhuta enjing utawi sontên, abdi 
dalêm muhung sumarah sakarsa dalêm, samêndhang botên anggarantês. 


Sang prabu. Kudanawarsa, ing sarèhning sira wus nyumanggakake apa 
kang dadi kaparênging karsaningsun, ing mêngko sira muliha, anakmu Si 
Panji, lan Si Ngrèni, banjur angkatêna lêbokna marang kadhaton, mêngko 
sore banjur dak dhaupake. 


Patih. Matur sandika, lajêng mêdal. Sadumuginipun kapatihan, lajêng 
matur dhatêng Radèn Panji Kuda Rawisrêngga, kados dhawuhipun sang 
prabu, Radèn Rawisrêngga sangêt trusthaning galih. Botên kacariyos 
rêroncènipun, Radèn Kuda Rawisrêngga lajêng kondur ing kadhaton, Dèwi 
Angrèni kabêkta. Sadumugining kadhaton lajêng kapanggihakên, sarta 
lajêng kaparingakên dhatêng kapatihan, kêkalihipun sami sih-sinisihan 
botên wontên sangsayanipun. 


Botên antawis dangu sampun dumugi ing dintên ubayaning sri narendra, 
Radèn Kuda Rawisrêngga badhe kaangkatakên dhatêng Kadhiri, nanging 
Radèn Rawisrêngga mopo, botên saèstu [sa...] 


aze ND e 


[...èstu] purun anglampahi dhaup kalihan putri Kadhiri, sampun narimah 
jatukrama kalihan Dèwi Angrèni kemawon, saupami kapêksa ngaturakên 
pêjah gêsang. 


Sang prabu, sakalangkung lêgêg ing galih, saupami sande anggènipun 
badhe bêbesanan kalihan ingkang rayi nata ing Kadhiri, sakalangkung 
merang ing galih. Sang prabu lajêng ngaturi ingkang bok ayu Dèwi 
Kilisuci, ingkang amartapa wontên ing rêdi Kapucangan, Rêsi Kilisuci 
sampun rawuh, lajêng lênggah satata wontên ing Sanasewaka. Sang 
prabu lajêng angaturakên ingkang dados ribênging galih, purwa madya 
wusana sampun katur sadaya, sang prabu nyuwun timbangan dhatêng 
ingkang bok ayu, kados pundi mênggah sakecaning lampah. 


Sarêng Dèwi Kilisuci amidhangêtakên pangandikanipun ingkang rayi sri 
narendra ing Jênggala, sakalangkung ngungun, wupana[20] angandika. 
Yayi prabu, yèn mangkono karêpe Si Panji bakal ngrusak wijining karaton, 
mêngka mungguh utamane, wiji karaton mau bisa lulus murni, putraning 
nata kudu dhaup lawan putrining narpati, kaya karsane yayi prabu. Ing 

mêngko kang dadi panêmuku, sayogane Si Ngrèni disirnakake bae. Yèn Si 
Ngrèni wus ora ana, Si Panji amêsthi gêlêm dhaup karo Si Sêkartaji. 


Sang Prabu Jênggala: matur. Kakang bok, makatên punika [puni...] 


aze VÎ 2 e 


[...ka] botên lêrês. Ngrèni dipun sirnakakên lêpatipun punapa. Sabab 
prakawis punika sanès sêdyanipun Ngrèni, sarta sanès pikajêngipun 
Kudanawarsa, amung saking kadêrêngipun putra sampeyan pun Panji 
piyambak. Mila saupami kalampahan pun Ngrèni kula lunasi, sampun 
tamtu kula katêtêpakên ratu angkara, ratu candhala purun angrisak adil, 
amêjahi tiyang tanpa dosa. Kula ajrih sêsikuning jawata. Kaping kalih 
Patih Kudanawarsa, sampun mêsthi manahipun botên anarimah. Ing 
mêngka piyambakipun patih wasesa, saupami sarêmbag kalihan para 
nayaka, saèstu sagêd damêl rêngkaning praja. 


Rêsi Kilisuci ngandika. Pilih êndi, kang sapisan bakal ngrusak turun, kang 
kaping pindho gawe lingsêming sadulur tur sapadhaning ratu, karo matèni 
wong siji. Dene mungguh patine Si Ngrèni, lamun murih Kudanawarsa 
narima atine, gampang bae masalahe. Mangkene. Anggènira utusan 
matèni, aja kongsi kawanguran ing liyan, apadene Patih Kudanawarsa. 
Yèn wus kalakon, kang matèni purihên minggat dhisik, sawuse Si 
Kudanawarsa, banjur dhawuhana ngupaya, yèn katêmu kaulur prakarane, 
lan bakal dirampungi apa bênêre. Mulane katêmune kajibahna 
Kudanawarsa, sabab dhèwèke patih wasesa. Yayi [Ya...] 


--- 44 --- 


[...yi] prabu sangadia ora narima mungguh patine putramu mantu. 


Sang prabu kèndêl botên ngandika. Rêsi Kilisuci ngandika malih. Yayi 
prabu, prakara iki, sira aja sandeya, karana kabèh-kabèh wus ana ingsun, 
yèn ana dêdukaning dewa têmpuhna marang ingsun. Awit anane lêlakon 
iki, ingsun wus ora kasamaran, mula gugua marang pratikêl ingsun. 


Sang prabu sarêng midhangêt pangandikanipun ingkang raka Dèwi 
Kilisuci, ajrih amaoni. Awit angèngêti, bilih ingkang bok ayu pandhita 
linangkung, kinasihan ing jawata. Mila lajêng matur, andhèrèk karsanipun 
ingkang raka. Anggêripun botên manggih dêdukaning jawata. 

Dèwi Kilisuci ngandika malih. Yayi prabu, yèn jênêng sira mêksa 
sumêlang, cêkake mangkene bae, jênêng sira kadhatona, prakara iki dak 
rampungane dhewe, sira aja mèlu-mèlu. 


Sang prabu lajêng pamit angadhaton, laju tumamèng sanggar 
pamêlêngan, amêminta ing jawata raharjaning kang parasdya. 


Sajêngkaripun sang prabu. Rêsi Kilisuci lajêng nimbali ingkang putra 
Radèn Nilaprabêngsa, putra Jênggala ingkang sêpuh, mêdal saking 
ampeyan, sarêng sumiwi, lajêng dipun pangandikani kawontênanipun 
lêlampahan sadaya, sarta lajêng winisik [winisi...] 


--- 45 --- 


[...k] sajatining karsa. Radèn Nilaprabôngsa sampun tampi ing wardaya, 
punapadene sandika nglampahi punapa sapitêdahipun ingkang uwa. 


Dèwi Kilisuci ngandika. Nilaprabôngsa, ing samêngko Si Panji bakal dak 
timbali, dak purih ngatêrake mulih marang Kapucangan, ana ing kana 
bakal dak êndhêg sawatara dina. Mula sapungkur ingsun lan Si Panji, sira 
banjur mênyanga ing kadipatèn, Si Ngrèni pêthukên, warahên yèn dak 
undang marang Kapucangan, lan Si Panji angêntèni ana ing kana, awit 
kapengin lêlangên ana ing pratapan lawan dhèwèke Si Ngrèni. Ing kono 
yèn wis ana ing dalan, Si Ngrèni banjur rampungana, sauwise sira banjur 
lungaa kang adoh, singitana ana ing gunung Wilis, mindhaa pandhita, 
ngaliha aran Wasi Curiganata, poma, aja kongsi kadêngangan[21] ing 
wong akèh. 


Enggaling cariyos, Radèn Panji sampun dipun timbali, sarta sampun 
andhèrèkakên konduripun ingkang uwa Dèwi Kilisuci, dhatêng pratapan 
ing Kapucangan. 


Kocapa, sapêngkêripun Dèwi Kilisuci, Radèn Nilaprabôngsa lajêng dhatêng 
kapatihan, kapanggih Dèwi Angrèni, sangadi dipun utus Radèn Panji Kuda 
Rawisêngga, Dèwi Angrèni dipun timbali dhatêng pratapan Kapucangan, 
Dèwi Angrèni [A...] 


sas 46 === 

[...ngrèni] botên lênggana, lajêng bidhal dhatêng Kapucangan, sarêng 
dumugi ing margi ingkang kiwa Dèwi Angrèni dipun lunasi dening Radèn 
Nilaprabêngsa, sasampunin[22] Radèn Nilapabôngsa lajêng singidan 
dhatêng rêdi Wilis, asêsilih nama Wasi Curiganata. 


Radèn Panji wontên ing Kapucangan sampun wolung dintên, tansah onêng 
dhatêng ingkang garwa Dèwi Angrèni, nyuwun pamit dhatêng ingkang 
uwa, mantuk dhatêng ing praja, Rêsi Kilisuci sampun marêngakên, Radèn 
Panji lajêng bidhal dhatêng ing Jênggala, sadumugining praja jujug ing 
kapatihan, ingkang garwa Dèwi Angrèni kapanggih sêpên, lajêng andangu 
dhatêng pawongan, aturipun dipun ajak Radèn Nilaprabêngsa, dhatêng 
Kapucangan. 


Radèn Panji sarêng mirêngakên aturipun pawongan, kumêsar salêbêting 
galih, sampun angintên bilih ingkang garwa dipun pêjahi dening ingkang 
raka, ingkang raka dipun padosi botên pinanggih. Radèn Panji lajêng 
gandrung, sarta lajêng gêrah sangêt. Sarêng sampun ragi sênggang 
lajêng dipun timbali dhatêng ingkang rama sang prabu, badhe kaarak 
dhatêng Kadhiri, Radèn Panji mopo, ngantos wali-wali mêksa mopo. Sang 
prabu sangêt duka, Radèn Panji lajêng kadhawuhan tundhung. Radèn 
Panji lajêng kesah angikis ratri, amung kadhèrèkakên [kadhèrèka...] 


zz diren 


[...kên] ingkang rayi Rad Pènji[23] Sastramiruda, ingkang sinêdya ing 
galih badhe sowan ingkang paman Sang Prabu Pangarang ing Ngurawan. 


Kocapa, Patih Kudanawarsa, lajêng amilênggahakên dhatêng sang prabu, 
bilih yoganipun Dèwi Angrèni dipun cidra dening Raden Nilaprabêngsa. 
Kyai Patih nyuwun adil. 


Sang prabu apingungun ing galih, lajêng adhêdhawuh dhatêng 
Kudanawarsa, Radèn Nilaprabêngsa kadhawuhan madosi, manawi 
kacêpêng badhe dipun patrapi punapa lêrêsipun, nanging manawi botên 
kacêpêng prakawis kaebrakakên, sabab dakwanipun miruda. 


Sang prabu ing Jênggala, lajêng utusan paring priksa dhatêng ingkang rayi 
Nata Kadhiri, Ngurawan, tuwin dhatêng Panaraga, bab sandenipun 
anggèning badhe miwaha putra, awit Radèn Panji anis saka praja. 

Mila kacariyos ing padhalangan ringgit krucil, pisahipun putra Jênggala 
kalihan putri Kadhiri, layar wontên sagantên rupak, têgêsipun sami 
panjênêngan nata rêmbag badhe bêbesanan, sampun kêkênthêngan 
dintên, dados sampun rupak parlunipun, wusana sande. Lajêng kaanggit 
ing pujêngga, pisahipun putra lan putri sami anis saka praja, nyabrang 
sagantên rupak. 


Kacariyos, sarêng sang prabu ing Kadhiri tampi sêratipun ingkang [ing...] 


--- 48 --- 


[...kang] raka sinuhuni ing Jênggala, anyandèkakên anggènipun 
bêbesanan, sakalangkung ngungun ing galih. Wusana mupus karsaning 
dewa, bokmanawi putranipun pancèn sanès jodhonipun putra ing 
Jênggala. 


Kocapa, lampahipun Radèn Panji Kuda Rawisrêngga, akalihan ingkang rayi 
Radèn Panji Sastramiruda, sampun dumugi ing nagari Ngurawan, lajêng 
sowan ingkang paman Sang Prabu Lêmbu Pangarang, sang prabu 

kapita[ 24] ing galih, dening lêlancaran botên mawi kadhèrèkakên 
punggawa, sampun ngintên bilih purik dipun dukani ingkang rama. Radèn 
Panji matur prasaja punapa ingkang dados darunanipun, miwiti malah 
mêkasi sampun katur sadaya. 


Sang Prabu Ngurawan sangêt ngungun ing galih. Wêkasan ngandika karsa 
angêmong dhatêng ingkang putra Radèn Kuda Rawisrêngga, tuwin Radèn 
Panji Sastramiruda. Sang prabu ngandika malih dhatêng Panji 
Rawisrêngga. Kulup Panji Rawisrêngga, bokmanawa Si Sêkartaji pancèn 
dudu jodhomu, ing samêngko saka karsaningsun, yèn sira rujuk, sira 
ingsun pundhut mantu dhewe, ingsun dhaupake lawan arimu Si 
Surèngrana. Aturipun Radèn Panji sandika, amung andhèrèk punapa 
ingkang dados kêparêngipun ingkang paman. Enggalipun lajêng 
kadhaupakên kalihan rêringkêsan, botên mawi ngaturi uninga dhatêng 
Jênggala, [Jêng...] 


--- 49 --- 


[...gala,] tuwin dhatêng para sadhèrèk, pangantèn sakalihan sampun atut 
runtut tanpa sangsaya. 

Ing antawis lami, Rêsi Kilisuci rawuh têtuwi dhatêng ing Jênggala. Ingkang 
rayi prabu ing Jênggala matur bab mirudanipun ingkang putra kakintên 
dhatêng ing Ngurawan. 


Dhawuhipun Dèwi Kilisuci, yèn mangkono aku arêp mênyang Ngurawan, 
anyatakake kahanane Si Panji. Sang prabu amung nyumanggakakên. 
Dèwi Kilisuci lajêng dhatêng Ngurawan, sarawuhipun ing Ngurawan, 
kapanggih ingkang rayi sang prabu ing Ngurawan, sampun satata lênggah 
wontên ing kadhaton. Dèwi Kilisuci ngandika, yayi prabu, têkaku ing kene 
anglari putranira Si Panji Rawisrêngga, lan Sastramiruda, apa ana ing 
kene. 


Aturipun ingkang rayi, inggih saèstu wontên ngriki. 


Wis pirang sasi. 


Sampun ganggsal pêncorong punika. 


Apa yayi prabu wus ngaturi uninga marang kakangira nata ing Jênggala, 
utawa Kadhiri. 


Dèrèng. 


Sabab apa jênêng para katêkan Si Panji ora cêcala marang kang ayêyoga. 


Mila kula botên ngaturi uninga dhatêng kakang prabu ing Jênggala, 
[Jêngga...] 


saz DÛ =s 


[...la,] tuwin ing Kadhiri, sabab pun Panji kula dangu, aturipun mila kesah, 
jalaran kadhawuhan tundhung dhumatêng kakang prabu. Prakawis dipun 
dhaupakên kalihan pun Sêkartaji, pun Panji mopo botên purun. Mila 
saupami kula ngaturana uninga, bokmanawi malah dados duka. Saking 
pamanggih kula pun Panji kajêngipun lêrêm manahipun rumiyin, 
mêsakakên manahipun sawêg bingung. Ing wingking kula masthi ngaturi 

uninga kakang prabu. Kalihdene malih, pun Panji wontên ing Jênggala, 
wontên Ngurawan, Kadhiri, Panaraga, sami kemawon botên wontên 
bedanipun. Malah sapunika pun Panji sêpuh sampun kula pêndhêt mantu, 
kula dhaupakên kalihan putra sampeyan pun Surèngrana. Saking 
pamanah kula, sarèhning pun Panji sande dados mantunipun kakang 
Prabu Kadhiri, eman-eman manawi kamantu tiyang sanès, mila sarêng 
kula tantun purun, inggih lajêng kula panggihakên kemawon, rampung 
sêkul salèmpèr, botên ngaturi uninga para sadhèrèk, ngaturana uninga 
mêngsa kaparênga rawuh botên. 


Dèwi Kilisuci mèsêm ing galih lajêng angandika. Yayi prabu, rekamu iku 
têka ana bênêre, nanging kabênêrên, pancène mono, dadi ya kêpriye- 
kêpriye, iya kudu pêpoyan marang kang duwe anak, dadi wêruh amis 
bacine. 


--- 51 --- 


Sang prabu, inggih sampun kakang bok kula lêpat, nyuwun pangaksama. 
Nanging sanadyan pamrih, manawi sae rak inggih prayogi ta. 


Rêsi Kilisuci. Iya uwis, sarèhning Si Panji kotêmu kuwuk, bocahe wus 
narima, baya uwis dadi panduming jawata, ora liwat padha karia slamêt, 
aku mulih marang Kapucangan, Dèwi Kilisuci lajêng kondur. 


Ing nalika punika misuwur satanah Jawi, malah dumugi sabrang, bilih 
Sang Prabu Jênggala anggènipun badhe bêbesanan kalihan ingkang rayi, 
nata ing Kadhiri sande. Mila lajêng kathah para ratu mêncanagari sami 
nglamar dhatêng Kadhiri, nanging namung sinanggi ing krama, dèrèng 
wontên ingkang dipun tampèni, awit dèrèng wontên ingkang dados 
condhonging galih. 


Kacariyos, ing talatah Indhu wontên raja binathara, ajêjuluk Prabu Klana 
Sêwandana, bidhal saking prajanipun bêkta prajurit satus kapal, dhatêng 
ing Kadhiri nglamar Dèwi Sêkartaji. Ing nalika punika, bênawi ing Kadhiri 
agêng, kenging dipun ambah ing baita kapal, mênawi katimbang kalihan 
sapunika, ical ingkang kawan pra gangsal, kantun sapara gangsalipun. 


Ki Dêrmakêndha pitakèn. Sababipun punapa têka bangawan Kadhiri 


wiyaripun kantun sapara gangsal. 

saa 52 = 


Pak Sondong. Sababipun tanah Jawi punika kathah rêdi ingkang mêdal 
latunipun, kêrêp murub sarta jêblos mêdal ladhunipun, tuwin walahar 
saha jawah awu utawi wêdhi, môngka kêrêp, dados dangu-dangu kathah 
sumbêr utawi tuk ingkang katutupan, satêmah udaling tuk alit, toyanipun 
kirang kathah, andadosakên aliting lèpèn-lèpèn, ladhu pasir kiwa 
têngêning lèpèn lajêng atos dados siti. Punapadene wana-wana rêdi-rêdi 
ingkang kathah kayonipun agêng, sampun kathah ingkang dipun têgori, 
kababat dados dhusun sabin utawi patêgilan, punika inggih andadosakên 
sabab anjalari aliting lèpèn, awit kêkajêngan agêng punika ugi gadhah 
daya angêdalakên tuk utawi jawah. 


Ingkang kaping tiga têtiyang Jawi sapunika sampun sami malik 
pangidhêpipun, sami ngangge agama Mêkah, dados lajêng katularan 
hawanipun siti tumut bêntèr, tuwin kirang jawah. Tumusing siti asrêp kala 
jaman rumiyin, tiyangipun sami ayêm-ayêm, sapunika tiyangipun sami 
grahuyang anggarangsang. 


Dêrmakôndha. Kyai sampeyan dumugèkakên cariyosipun Prabu Klana 
Sewandana, sarêng dumugi nagari Kadhiri ngriki, lajêng kados pundi. 


Pak Sondong. Sarêng Sang Prabu Klana Sewandana sampun 
masanggrahan, inggih lajêng ngaturi uninga ing Sang Prabu Kadhiri, bilih 
[bi...] 


--- 53 --- 


[...lih] sowanipun parlu anglamar putri nata Dèwi Sêkartaji. 


Dhawuhipun Sang Prabu Kadhiri, Prabu Klana Sewandana kapapanakên 
masanggrahan wontên ing sawetan lèpèn, salèr dalêmipun Radèn 
Gunungsari. Sarta sang prabu dhawuh, wadyabalanipun Prabu Klana 
botên kaparêng nyabrang dhatêng sakilèn lèpèn, awit tiyang kitha Kadhiri 
sami ajrih dhatêng wadyanipun Prabu Klana, sabab warninipun angajrih- 
ajrihi, kulitipun cêmêng sêmu biru, untunipun pêthak. Mênawi wontên 
ingkang nglanggar dipun patrapi. 


Punapadene têtiyang Indhu wau wontên ing Kadhiri dipun wastani bêngsa 
Jong, mila pasanggrahanipun karan pasanggrahan Jongbiru. Saking 

bêngsa Jong: kulitipun biru. Sapunika sampun dados dhusun, inggih dipun 
namèkakên dhusun Jongbiru. 


Antawis dintên, Prabu Klana Sewandana dipun timbali dhatêng karaton, 
sarêng sang prabu amirsani wujudipun, Prabu Klana, ing galih sangêt 
gawokipun, bumi langit kalihan warninipun ingkang putra Dèwi Sêkartaji. 
Saupami kadhaupakên saèstu badhe botên prayogi kadadosanipun. 
Nanging sang prabu ing Kadhiri ajrih anampik, sabab Sang Prabu Klana 
Sêwandana, kaloka sakti mêndraguna, abêndha-bandhu sudirèng laga. 
Mila lajêng kasanggi ing krama, kapurih [ka...] 


aza DZ) saê 


[...purih] masanggrahan rumiyin, sangadi badhe karêmbag rumiyin 
kalihan para nayakaning praja. Sang Prabu Klana botên sawala, lajêng 
kondur masanggrahan, wontên ing panggenan kados ingkang sampun 
kadhawuhakên, sarêng sampun sawatawis dintên, Sang Prabu Klana 
lajêng yasa guwa kangge panêpèn. Wontên ing rêdi Klothok, sela agêng 
dipun êsong, lajêng dipun ukir-ukir dipun dèkèki rêca kangge pamujan, 
majêng mangetan manglung ing margi ingkang saking dhepok 
Kôndhairèn, sarêng sampun dados dipun namakakên guwa Selamanglung, 
lajêng karan guwa Selamanglèng. 


Kacariyos sang prabu ing Kadhiri, sadangonipun[ 25] nampèni 
panglamaripun Prabu Klana Sewandana, saklangkung èmêng ing galih, 
awit saupami dipun tampik amêsthi lajêng gêcak ing Kadhiri, sintên 
ingkang sagêd nanggulangi. Saupami dipun tampèni mêsakakên ingkang 
putra sang putri, awit sangêt botên timbang. Saking ribênging panggalih 
sang prabu lajêng mangsah sêmèdi, anêgês karsaning dewa ingkang 
linangkung, botên watawis dangu katarimah pamêsunipun, angsal 
wangsiting jawata, kadhawuhan masang sarana, kapurih damêl kukusan 
panjang, kakêthok sapalih, dados dhapur kukus bolong, kapurih 
anggantung wontên ing têngahing bênawi, ing ngandhap 
kacêmplungakên toya sakêdhik. Lajêng kadhawuhan damêl sayêmbara, 
kabyawarakakên [kabyawa...] 


se a 


[...rakakên] ing kathah, sintên ingkang sagêd angisèni bêndha rajabrana 
ing kukusan ngantos kêbak, kadhaupakên kalihan Dèwi Sêkartaji, botên 
mawang sok tiyanga, sanadyan wong pidak padarakan, kere cekelan bale, 

anggêr sagêd andhatêngi sayêmbara nata, inggih punika ingkang 
jatukrama kalihan sêkaring pura. 


Sang prabu lajêng luwar saking pamujan, sarta lajêng angèstokakên 
sawasitaning wangsit, enggaling cariyos sang prabu ing Kadhiri sampun 
amasang sayêmbara, tuwin sampun andhawuhakên bayawara waradin. 


Kalampahan sayêmbara nata, kathah para satriya, tuwin para sudagar 
sugih sami andhatêngi sayêmbara, kêbak wontên satêpining bênawi, 
nanging sami wêgah, dening sayêmbara prabu sakalangkung awrat. 


Sang Prabu Klana ugi amirsani, saking adrênging galih sêlak badhe 
mondhong Dèwi Sêkartaji, lajêng dhawuh angusung rajabrananipun 
ingkang saking sabrang, ngantos pintên-pintên gotongan, katumpuk 
wontên satêpining bênawi, lajêng kaisèkakên ing kukusan, nanging botên 
sagêd kêbak, sabab bêndha larut kèntir mangandhap. Amila dumugi 
sapunika, kathah tiyang ingkang manggih êmas intên wontên ing bênawi 
Kadhiri, awit saking rajabrananipun Sang Prabu Klana kasuntak wontên 
[wo...] 


--- 56 --- 


[...ntên] ing ngriku. Utawi mênawi wontên baya dumugi ing bêngawan 
Kadhiri, inggih lajêng ngambang, botên purun silêm sabab ajrih rajabrana 
ingkang wontên dhasaring bênawi. 


Ing nalika samantên, rajabrananipun Prabu Klana ngantos têlas, mêksa 
botên sagêd ngêbaki kukusan, awit kukusan bolong dipun isèni, mêsthi 
botên sagêd kêbak, bandhanipun têrus larut mangandhap. 


Ing ngriku Prabu Klana Sewandana rumaos manawi dipun paeka, sarta 
dipun tampik panglamaripun, lajêng duka amêpak wadyabala, badhe 
angrêmêt nagari Kadhiri, angrêbat Dèwi Sêkartaji. 


Sang prabu ing Kadhiri, sarêng midhangêt bilih Prabu Klana Sewandana 
sampun pacak baris, badhe soroh amuk ngrêbat Dèwi Sêkartaji, lajêng 
gugup, ngaturi uninga ingkang raka sang prabu ing Jênggala, tuwin paring 
pirsa dhatêng ingkang rayi Prabu Ngurawan, Panaraga, nyuwun bantu 
prajurit. Sarta dhawuh dhatêng Patih Dipawacana, kinèn sawega ing jurit, 
saha sampun ajêng-ajêngan. 

Sang prabu ing Kadhiri maras ing galih, awit prajurit Indhu langkung 
sakêthi, prajurit Kadhiri sampun kêrik amung gangsal èwu, dados rumaos 
karoban tanding, mênawi botên angsal pitulunging dewa, kitha Kadhiri 
amêsthi rêmuk dados karang abang. 


sa D7 naz 


Sang prabu lajêng minggah ing sanggar palanggatan manêgês karsa. 


Botên antawis dangu, Rêsi Kanekaputra rawuh aparing wasita makatên: 
He, Sang Prabu Kadhiri aja uwas atinira, dumèh karoban tandhing, ana 
sarate murih unggul ing yuda, sira utusana ngupaya watu marang alas 
Baladewa sakuloning gunung Kêlut, miliha kang gêdhe gawenên lumpang 
kênthèng, yèn wus dadi banjur amèka lêmah marang gunung Punjul, lan 
lêmah ing desa Sêmèn, lan golèka godhong gamêt marang desa 
Sugihwaras, lan amèka babakan kayu sakalakoswa wêton ngalas kurung, 
kabèh iku dhêplokên dadi siji ana ing lumpang kênthèng mau, banyonana 
banyu Sumbêrurip, iku gawenên sarana, êndi prajuritira kang nandhang 
tatu, banjur bobokana lawêtan mau, amasthi waluya padha sanalika, kêna 
koadu manèh. Ngiras ngêntèni têkaning prajurit banton saka sadulur- 
sadulurira. Lan prajuritira aranana prajurit nirbaya. Wis nuli lakonana, 
ingsun jurung puja mêntra. Sang Hyang Narada lajêng muksa. 


Sapêngkêripun Rêsi Kanekaputra, sang prabu luwar saking pahoman, 
lajêng dhawuh ngupados sarat kados wasitanipun Sang Hyang Narada, 
botên dangu angsal sadaya sarta sampun dipun lawêt wontên ing 
lumpang gênthèng.[26] Sadaya prajurit ingkang nandhang tatu sami 
kausadanan, sakala wahuya[27] jati, lajêng mangsah 

malih nir baya nir wikara, prajurit Indhu miris manahipun, dening sumêrêp 
prajurit Kadhiri prasasat botên kenging pêjah. Pêrangipun ngantos 
sawulan dèrèng wontên ingkang kasêsêr. 


Nêdhêngi campuhing ayuda, prajurit banton saking Jênggala, saking 
Ngurawan, tuwin saking Panaraga dhatêng, Radèn Panji Kuda 
Rawisrêngga, dados senapatining prajurit Ngurawan, lajêng narambul 
prang, sakalangkung rame, dangu-dangu wadyabala Indhu karoban 

lawan, kathah ingkang pêjah. Sang Prabu Klana ajêng-ajêngan kalihan 
Radèn Kuda Rawisrêngga, lajêng prang tandhing. Sang Kalana kalindhih, 
lajêng morot lumajêng sawadyabalanipun ingkang kantun, lajêng sami 
numpak baita, dipun usir dhatêng prajurit ing Kadhiri, dumugi bênawi 
baitanipun dèrèng sagêd lumampah, dipun drèl saking dharatan dipun 
karutug sela dening prajurit Kadhiri, baitanipun ngantos kêlêm, Prabu 
Klana sawadyabalanipun pêjah têtumpêsan. Prajurit ing Kadhiri lajêng 
wangsul, Patih Dipawacana matur ing sang prabu, bilih Prabu Klana 
Sewandana pêjah tumpês saprajuritipun, prabu ing Kadhiri sakalangkung 
trusthaning galih. Patih Dipawacana matur malih ing sang prabu, bilih 
Radèn Malayakusuma botên tumut ngungsi Prabu Kalana, amung 
mêmpên nungku sêliripun wontên ing dhusun Ngêpung sakidul nagari. 


Sang prabu sakalangkung duka, ingkang putra Radèn Malayakusuma 

dipun timbali, sarta dipun dukani kathah-kathah, kang putra rumaos lêpat, 
nyuwun pangapuntên. 


Sarêng sampun têntrêm para prajurit banton sami nyuwun pamit mantuk 
dhatêng nagarinipun. Sang prabu marêngakên, sarta paring suka 
panarima. 


Sabibaripun prang Kadhiri Dèwi Kilisuci botên kasamaran ingkang dados 
sêngkêling galihipun nata ing Kadhiri, dening putranipun Dèwi Sêkartaji 
dèrèng angsal jodho sarta anggalih mênawi Dèwi Sêkartaji dèrèng 
palakrama, amasthi badhe anjalari dados prang agêng. Dèwi Kilisuci 
lajêng rawuh dhatêng Jênggala, andhawuhakên ingkang dados raosing 
galih wau. Dhatêng ingkang rayi sinuhun ing Jênggala. 


Sinuhun ing Jênggala amung pasrah dhatêng ingkang bok ayu, kados 
pundi tarekahipun amurih sandening prang agêng. 


Dewi Kilisuci ngandika, wurunge prang gêdhe saranane kudu Si Panji 
dipêksa didhaupake karo Sêkartaji, yèn wis dhaup tamtu anjalari 
têntrêming nagara. 


Sang Prabu Jênggala matur. Putra sampeyan pun Panji sampun kapêndhêt 
mantu yayi Prabu Ngurawan, kadhaupakên kalihan anakipun pambajêng 


40 
Alih Aksara 


Babad Kadhiri 
Mangunwijaya 


nama Surengrana. Kula ajrih nantun, manawi nyidrani kados ingkang 
sampun mindhak anglêlingsêmi malih. 


Dewi Kilisuci. Aku wis wêruh yèn Si Panji wis rabi, dhaup [dha...] 

[...up] karo Surèngrana, iku gampang bae masalahe wus anèng aku. 


Sang prabu, kula amung nyumanggakakên kakang mbok, panantunipun 
dhatêng pun Panji tuwin dhatêng mara sêpuhipun. 


Dèwi Kilisuci lajêng pamit dhatêng ingkang rayi sang prabu badhe rawuh 
dhatêng Ngurawan. 


Sang prabu anyumanggakakên. 


Dèwi Kilisuci mangkat, sarawuhipun ing Ngurawan anjujug ing kadhaton, 
sampun satata lênggah kalihan ingkang rayi nata ing Ngurawan, Panji 
ngadhêp ing ngarsa. Sasampuning bage-binage, Dèwi Kilisuci ngandika 
dhatêng ingkang rayi, amêdhar wigatining karsa kados ingkang kacariyos 
ing ngajêng. 


Ingkang rayi nata ing Ngurawan matur. Prakawis punika, wontên ingkang 
badhe nglampahi, sumôngga kadhawuhana piyambak, mapan wontên 
tiyangipun. 


Dèwi Kilisuci lajêng ngandika dhatêng Radèn Panji. Kulup Panji, saka 
karêpku kowe rabia manèh, entuk pacanganmu lawas Si Sêkartaji, aku 
kang ngrêmbugake karo pamanmu yayi Prabu Kadhiri. Sanadyan kowe 
wus duwe bojo mêsthi awèhe, yèn saka karêpku. 


Panji. Inggih nyumanggakakên, kula amung sadarmi nglampahi, janji 
kangjêng paman sampun marêngakên, kula amung andhèrèk [andhè...] 

[...rèk] sakaparêngipun uwa rêsi. Nanging taksih wontên wagêlipun malih, 
yayi dèwi dèrèng katantun, purun dipun wayuh punapa botên. 


Dèwi Surèngrana nyambêti, kula makatên angsal kemawon, janji sarirane 
karsa nglampahi, malah mayar, sae-saenipun dipun ladosi piyambak, sae 
dipun ladosi tiyang tiga sakawan. 


Radèn Panji. Têmênan yayi. 


Surèngrana. Yêktos. 


Radèn Panji. Uwa, punika yayi dèwi sampun angsal. 


Kilisuci. Gèr, Surèngrana kowe manuta pratikêling wong tuwa, aja sawala 
atimu, bêcik êndi dadi hara-huru karo ora, tênèh bêcik ora, dadi slamêt 
sakabèhe. Yayi prabu, sarèhning wus padha sarujuk apa kang dadi 
rêmbugku, ing mêngko sira gawea layang marang kakangmu yayi nata 
Kadhiri, surasane mangkene: Si Sêkartaji suwunên, kopèk mantu dhewe, 
ajodhoa karo Si Panji Kuda Rawisrêngga, pacangane awas, [28] mulane 
mangkono amarga kakangamu prabu ing Jênggala wus mutung karo Si 
Panji, dadi sira kang ngangkat, dadi sira katon bêcik marang kakangmu 
nata ing Kadhiri. Mula ora susah mêtu saka aku utawa saka kakangmu 
nata ing Jênggala. Dene aku ora mulih marang ing 

Kapucangan, ngêntèni rampunge prakara iki. 


Sang Prabu Ngurawan lajêng damêl nawala kados dhawuhipun ingkang 
raka Dèwi Kilisuci, sarêng sampun rampung lajêng nimbali mantri kêkalih, 
nama pun Cangcung, lan pun Cêlbung, kadhawuhan nyaosakên nawala 
wau dhatêng Kadhiri, Cangcung Cêlbung sampun bidhal dhatêng Kadhiri, 
sadumugining Kadhiri, nawala lajêng katur ing sang prabu, sampun 
kawaos, sigra kaparingakên dhatêng ingkang putra Radèn Malayakusuma, 
sarta kapundhutan pamanggih. Radèn Malayakusuma lajêng dangu 
dhatêng utusan mantri Cangcung Cêlbung. Kakang Panji Kuda 
Rawisrêngga, lan kakang Sastramiruda, apa ana ing Ngurawan. Utusan 
matur: wontên. Wis pirang sasi. Sampun nêm côndra lumampah punika. 
Apa wis krama. Sampun. Olèh sapa. Angsal rayi sampeyan Dèwi 
Surèngrana. 

Radèn Wukirkusuma lajêng matur ing sang prabu. Mênawi saking 
pamanggih kula, panyuwunipun paman Prabu Ngurawan punika botên 
pantês dipun turuti, awit kakang Kuda Rawisrêngga kamantu piyambak, 
dados kakang bok Sêkartaji nama kawayuh kalihan sadhèrèk, punika 
botên prayogi. 


Sang prabu. Kulup Malayakusuma, bab anggone bok ayumu diwayuh, iku 
ora dadi ngapa, awit wis jamake satriya gêdhe tur calon ratu binathara, 
iku sugih garwa, malah dadi kautamane. Lawan manèh satêmêne wus 
atas [a...] 

[...tas] karsaning dewa, yèn bok ayumu Sêkartaji jinodho lawan kakangmu 
Kuda Rawisêngga. Mulane sanadyan dimaru satus, ing têmbe kang 
pinasthi dadi wadhahing wiji kang murni lan minulya, iku kakangira Si 
Sêkartaji, sira aja sumêlang. Dadi ing samêngko saka panuwune pamanira 
yayi prabu ing Ngurawan ingsun parêngake. 


Gunungsari matur. Mênawi makatên kula inggih dhèrèk sakarsanipun 
kangjêng dewadi. Ananging kakang bok Onêngan kula suwun dadosa 
jodho kula kangge jampi lingsêm. 


Sang prabu. Prakara karêpmu iku gampang, kakang Prabu Jênggala 
mêsthi parênge. Samêngko gawea layang wangsulan yèn ingsun wus 
marêngake kaya kang kasêbut layange pamanira. Botên dangu nawala 
sampun rampung konjuk sang prabu. Sang prabu dhawuh. Kulup 
Wukirkusuma, ing mêngko sira dhewe manira utus maringake layang iki 
marang pamanira yayi Prabu Ngurawan. Radèn Gunungsari aturipun 
sandika lajêng bidhal sarêng utusan Ngurawan, Radèn Gunungsari bêkta 
punakawan gangsal, satunggal nama: Ki Tisnapati, 2. Wiranala, 3. 
Singaburêng, 4. Tirtayuda, 5. Sêcareka. Sadhatêngipun ing Ngurawan 
lajêng sowan ing sang prabu, nawala kaunjukakên, sampun kawaos, sang 
prabu sakalangkung sukaning galih. Sang prabu lajêng ngandika dhatêng 
Radèn Gunungsari, bilih Radèn Gunungsari kaêndhêg [kaêndhê...] 

[...g] botên parêng wangsul dhatêng Kadhiri, wangsulipun benjing 
kemawon sarêng pangaraking pangantèn, Radèn Gunungsari ngandika 
andhèrèk sakaparêngipun ingkang paman. 


Sang prabu lajêng utusan nyaosi sêrat malih dhumatêng Kadhiri, suraos 
nyuwun dhawuh benjing punapa anggènipun nyowanakên pangantèn 
jalêr. Caraka sampun bidhal dhatêng ing Kadhiri. 


Radèn Gunungsari lajêng kadhawuhan lêrêp wontên kapatihan. 
Sontênipun Radèn Gunungsari tuwin para putra sadaya, kakung putri sami 
katimbalan bujana wontên ing nglêbêt kadhaton. Radèn Panji sêpuh 
anèm, Radèn Sinjanglaga, Radèn Malayakusuma sampun sumiwi sadaya, 
lajêng kêmbul bujana êndrawina. Sabibaring bujana lajêng sarimpèn tuwin 
badhayan. Ingkang dados pangajênging sarimpi putra panênggak Dèwi 
Kumudaningrat. Radèn Malayakusuma, inggih Radèn Gunungsari, sarêng 
pirsa warninipun Dèwi Kumudaningrat, sakalangkung brantaning driya, 
pangunadikaning galih: E la, yayi Kumuda, jêbul ayu têmênan, ngungkuli 
kakang bok Dèwi Onêngan, idhêpa yèn ayu yayi Kumudaningrat, aku ora 
nyuwun kakang bok Onêngan. Sasolahbawanipun Dèwi Kumuda tansah 
tinut ing tingal. Ananging Dèwi Kumudaningrat, katingal tansah anawat 
liring dhatêng ingkang raka Radèn Panji Sastramiruda. Radèn 
Wukirkusuma rumaos botên kasamèn karsa [kar...] 

[...sa] dhatêng ingkang rayi Kumudaningrat, mila tansah barubah ing 
galih, rongèh pasilanipun. 


Sang prabu waspada ing tingal bilih Radèn Gunungsari kasmaran dhatêng 
Dèwi Kumudaningrat, sarimpèn lajêng kabibarakên. Radèn Gunungsari 
masanggrahan dhatêng kapatihan. Sabên sontên katimbalan malêbêt 
mirsani badhayan. 


Kacariyos, Radèn Panji Sastramiruda kalampahan astra lungiyan kalihan 
Dèwi Kumudaningrat. 


Ing wanci dalu Radèn Panji Sastramiruda pinuju pêpanggihan kalihan Dèwi 
Kumudaningrat, wontên ing pasarean, Radèn Gunungsari dhatêng badhe 
nyidra rêsmi, lajêng pôncakara kalihan Panji Sastramiruda. Radèn 
Gunungsari kasuduk kenging pupunipun tatu lajêng lumajêng dhatêng 
kapatihan, kapanggih kalihan abdinipun gangsal, Tisnapati, Wiranala, 

Singaburêng, Tirtayuda, Sêcareka, Radèn Malayakusuma paring sumêrêp 
yèn manggih tiwas, pêncakara kalihan Panji Sastramiruda, nandhang 
kanin pupunipun kiwa, prakawis rêbatan putri. 


Aturipun abdi gangsal, gusti: punika prakawis agêng, panjênêngan tamu, 
wusana purun-purun malêbêt dhatêng kaputrèn badhe nyidra rêsmi, 
mênawi kêmirêngan rama paduka sang prabu, amêsthi botên prayogi 
ingkang pinanggih. Sayoginipun sami lolos kemawon kondur dhatêng ing 
Kadhiri. 

Radèn Malayakusuma. Mungguh rêmbugmu iku bênêr kabèh, ayo budhal 
saiki bae. Jarane dandanana. Labêtipun lajêng kabalêbêt ing cinde. Sarêng 
sampun rumantos nulya bidhal. 


Kacariyos, lampahipun Radèn Malayakusuma, saabdinipun sampun tigang 
dintên tigang dalu, wanci têngah dalu dumugi satêngahing wana agêng, 
wah masa pêtêngan lêbêt sarta jawah riwis-riwis, Radèn Gunungsari 
sangêt susah ing galih, tansah ngadhuh anêtah sarira, tatunipun sangsaya 
karaos sakit, tuwin karaos luwe sangêt. Lajêng ngandika ngajak rèrèh ing 
pinggir margi, dèrèng kèndêl anggènipun ngandika sarwi lumampah, ing 
ngajêng pinggir margi katingal wontên dilah mêlik-mêlik, dilah wontên 
salêbêting griya atêp gêdhègipun pating sarowang. Sarêng cêlak 
padhêkahan, griyanipun amung satunggal botên wontên tangganipun. 
Radèn Malayakusuma saabdinipun lajêng sami kèndêl wontên ing ngriku, 
ingkang gadhah griya lajêng dipun gugah dening abdi, botên dangu tangi, 
dipun sajari bilih ingkang rawuh punika Radèn Malayakusuma putra ing 
Kadhiri. Ingkang gadhah griya mangêrtos manawi gustinipun lajêng 
dharakalan mêdal ngadhêp makidhupuh. Kadangu namanipun, ngakên 
nama Pak Sogol. 


Radèn Gunungsari ngandika, mundhut lêrêp ing griyanipun sakêdhap, 
[sa...] 

[...kêdhap,] ngasokakên kapal, tuwin prasaja mênawi kêluwèn, mênawi 


taksih gadhah sêkul kapundhut kagêm jampi lêsu. 

Aturipun ingkang gadhah griya, sêkulipun sampun têlas, mênawi 
kaparêng ngêntosi badhe dipun liwêtakên rumiyin, sarta dipun aturi 
malêbêt ing griya. 


Radèn Gunungsari kaparêng. Kapalipun lajêng sami dipun cancangi, 
Radèn Gunungsari saabdinipun lajêng malêbêt ing griya, Radèn 
Gunungsari lajêng sarean ing salu, abdi gangsal sami totor wontên ing 
jogan, ingkang gadhah griya jalêr èstri sami wontên pawon angratêngi 
sêkul. Botên antawis dangu sêkul lajêng kaladosakên, ulamipun amung 
tigan kamal satunggal kalihan sambêl tanpa traos. Radèn Gunungsari 
lajêng dhahar sakêdhik sampun karaos tuwuk, lajêng kalorodakên 
dhatêng abdi gangsal, sami nêdha kalihan gêgujêngan rêbatan sambêl, 
sêkul saliwêtan pêdhot sami kraos tuwuk sadaya. 


Sasampunipun Radèn Gunungsari lajêng ngandika dhatêng Pak Sogol. Pak 
Sogol, mungguh sugatamu marang aku katarima bangêt, ing têmbe yèn 
ingsun wus têkan ing praja, ingsun bakal malês marang sira 
sakuwasaningsun. 


Pak Sogol. Dhuh gusti sasêgah botên misra, kula ingkang nyuwun gunging 
pangapuntên, dene ingkang abdi kamipurun [kami...] 


A 


[...purun] saos dhahar ingkang botên murwat sangêt. 


Raden Gunungsari. Aja sira analêngsa, awit wus sun anggêp nugrahaning 
dewa. Amung ing mêngko ingsun gawe pêpèngêt, dhukuhira iki ingsun 
arani ing dhukuh Kamal, lan sira ingsun êlih namanira, arana Ki Sugata. 
Minêngka pangeling-eling, sugatanira marang ingsun, sêga liwêtan lan 
êndhog kamal, andadèkake pamarêm ingsun lan abdiningsun lêlima. 


Pak Sogol matur sandika badhe angèstokakên. 


Ki Singaburêng matur dhatêng Radèn Gunungsari. Gusti, mênawi saking 
pamanggih kula, paduka botên prayogi mênawi kondur dhatêng Kadhiri, 
amargi mênawi rama paduka nata, amirsani gêrah paduka: nandhang 
kanin saking curiga, mênawi kadangu kados pundi atur paduka. Mênawi 
prasaja, amêsthi andadosakên bênduning rama paduka. Sansaya mênawi 
katungka sêrat saking Ngurawan, paduka kaaturakên ing rama paduka, 

wontên ing Ngurawan sangêt amurang tata, rama paduka ing galih tamtu 
rumaos kalingsêman agêng, sisip sêmbiripun, paduka dipun lunasi. 


Raden Gunungsari, sarêng mirêngakên aturipun Singaburêng, lajêng 
anglênggêr tigang pandurat botên ngandika. Wusana alon manabda. 
Singaburêng, dak rasak-rasakake, aturira iku 

bênêr kabèh, sarambut ora ana kang luput. Ing samêngko kapriye 
rêmbugira ingkang kêpenak ingsun lakoni. 


Singaburêng. Mênawi paduka andhahar atur kula, suwawi sami singidan 
wontên ing rêdi Wilis kemawon rumiyin, angupados jampi mundhut 
pitulunganipun ajar-ajar ing rêdi, kalihan angisêp-isêp pawartos, bab 
murca paduka, kados pundi rêmbagipun rama paduka ing Ngurawan wau 
miwah Kadhiri. 


Radèn Malayakusuma sarêng mirêng aturipun Singaburêng, sangêt 
karênaning galih, lajêng angandika. Paman Singaburêng, ingsun wus ora 
bisa pisan-pisan amaoni panêmunira, cêkake ingsun mung manut apa 
kang dadi pratikêlira, ayo mangkat marang gunung Wilis saiki. Ki Sugata 
sampun dipun wisik saparlunipun, lajêng sami bidhal. Sadumuginipun ing 
rêdi Wilis, Radèn Gunungsari aningali pratapan, lajêng dipun parpêki, 
pitakèn dhatêng cantrik sintên ingkang martapa wontên ing ngriki, 
winangsultan[29] ingkang martapa nama Rêsi Curiganata, (inggih punika 
Radèn Nilaprabêngsa ingkang mêjahi dèwi Angrèni), Radèn Gunungsari 
lajêng sowan ing sang wiku, sampun satata lênggah, kalih-kalihipun sami 
katambêtan bilih sadhèrèk nak sanak, sang tapa atur pambage. Radèn 
Gunungsari amrasajakakên nama tuwin pinangkanipun, punapadene 
amratelakakên purwanipun anandhang tatu, mila 

sowanipun dhatêng sang rêsi, kajawi nyuwun usada, dhapur badhe 
ngungsi gêsang. 


Sang wiku sarêng mirêng sajaripun Raden Gunungsari, lajêng angrangkul 
sarta ngandika. Dhuh yayi ariningsun, kalinganea, sajatine ingsun iki 
kakangira, iya ingsun Nilaprabêngsa, putra Jênggala kang tuwa dhewe, 

Radèn Nilaprabêngsa ugi lajêng amalèhakên lêlampahanipun, purwa 
madya wusana, ngantos dumugi anggènipun martapa wontên ing rêdi 
Wilis, sampun tinutur sadaya. Radèn Gunungsari lajêng sumungkêm ing 
pangkonipun sarwi lara karuna, ingkang raka ugi anênggak waspa. 


Wasi Curiganata alon angandika, wis yayi aja akèh kang rinasa, samêngko 
rêrêpa[30] ing kene dhingin lawan atêtêmba, ingsun kang ngusadani, yèn 
wus waras muliha marang Kadhiri, ambarêngana têmuning pangantèn, 
kaya-kaya mungguh kaluputanira wus ora dadi ngapa, paman aji 
sakalihan têmtu paring pangaksama. Radèn Gunungsari andhèrèk 
sadhawuhipun ingkang raka lajêng kèndêl wontên ing ngriku. 


Kocapa nagari ing Ngurawan, sapêngkêripun Radèn Gunungsari, Patih 
Ngurawan sampun ngaturi uninga ing sang prabu, bilih Radèn Gunungsari 
miruda ing dalu, prakawisipun pêncakara kalihan Radèn Panji 
Sastramiruda wontên salêbêting pura. Nanging lajêng kasidhêm botên 
kapanjangakên. Sabab parlu anggalih [angga...] 


== Jl 


[...lih] anggènipun badhe mêmanton, kantun ngêntosi wangsulan sêrat 
saking ingkang raka nata ing Kadhiri. Dupi sampun angsal wangsulan 
saking ing Kadhiri ingkang anamtokakên panyantrining pangantèn 
kakung, nata ing Ngurawan lajêng nyaosi sêrat dhumatêng ingkang raka 
sang prabu ing Jênggala, kaaturan rawuh ing Ngurawan. Nanging sang 
prabu ing Jênggala botên karsa rawuh, amung paring pangèstu kemawon. 
Pangantèn kaparingan nama Radèn Panji Klana Jayakusuma, inggih Panji 
Asmarabangun. Têgêsipun ambangun pacangan lami. Punapadene paring 
wadyabala dhatêng Ngurawan supados andhèrèk ngarak dhatêng ing 
Kadhiri. Sarêng sampun dumugi ing dintên ubaya, pangantèn kakung 
lajêng kaarak dhatêng ing Kadhiri, botên kacariyos rêrêngganing margi, 
pangantèn sampun dumugi ing Kadhiri. Enggaling cariyos, pangantèn 
sampun kapanggihakên langkung agêng bawahanipun. 


Sabibaring pamiwaha, Dèwi Kilisuci kaaturan lêrêm wontên ing Kadhiri, 
lajêng adhêdhepok wontên ing guwa Selamanglèng, inggih ing 
Kôndhairèn. 


Taman Bagendha yasanipun Prabu Aji Jayabaya kabangun malih, kangge 


lêlangên sang pinangantèn. 

Raden Panji Sastramiruda tuwin Dewi Surèngrana, ugi andherek wontên 
ing Kadhiri. 


=== J2 Sen 


Radèn Gunungsari lêstantun dhaup kalihan Dèwi Onêngan, sadaya sami 
wontên ing Kadhiri, sami atut runtut tanpa sangsaya. 


Kala samantên Radèn Gunungsari, sarêng sampun rumaos wilujêng sarta 
manggih kasênêngan, èngêt dhatêng labuh labêtipun abdi gangsal, 
Tisnapati, Wiranala, Singaburêng, Tirtayuda, tuwin Sêcareka, lajêng sami 
kaganjar dhusun. Katêlah dumugi samangke wontên dhusun nama: 
Tisnapatèn, Wiranalan, Burêngan, Tirtayudan, tuwin Sêcarekan. 


Kocapa Dèwi Surèngrana sarêng kawayuh kalihan Dèwi Côndrakirana, 
inggih Dèwi Sêkartaji, manahipun kirang rêna, awit manawi ingkang raka 
anggiliri sariranipun, Dèwi Sêkartaji duka, ingkang raka dipun uman- 
uman, sarta Dèwi Sêkartaji kêrêp purik sowan ingkang uwa dhatêng guwa 
Selamanglèng. 


Botên antawis lami, Radèn Panji Kalana Jayakusuma, dipun timbali 
ingkang rama sinuhun ing Jênggala, lajêng kajumênêngakên nata wontên 
ing Jênggala, Prabu Lêmbu Amiluhur lajêng muksa. 


Ki Darmakêndha[31] pitakèn dhatêng Pak Sondong. Karaton ing Jênggala 
punika umuripun pintên taun, sarta pintên panjênêngan nata. 


Pak Sondong. Laminipun satus taun, kawan panjênêngan. [panjê...] 


zs J3 -= 


[...nêngan.] 1. Prabu Lêmbu Amiluhur, 2. Panji Kuda Rawisrêngga, 3. Kuda 
Laleyan, 4. Prabu Banjaransari. Sarta sadaya wau sami ajêjuluk Prabu 
Dewa Kusuma. Karaton ing Jênggala sirna, pindhah dhatêng Galuh. 


Mangsuli cariyos kula ing ngajêng. Nalika Prabu Panji Kuda Rawisrêngga 
jumênêng wontên ing Jênggala, samuksanipun para paman, nata ing 

Kadhiri, Ngurawan, Panaraga, para pangeran patinipun amung 
kadadosakên adipati sadaya. 


Kala samantên, adipati ing Kadhiri Radèn Malaya Kusuma, inggih Radèn 
Gunungsari, runtik galihipun, lajêng ambalela, badhe jumênêng nata 
piyambak, dèrèng ngantos kalampahan, kêmirêngan saking Jênggala, 
lajêng dipun lurugi, Radèn Gunungsari katitih lajêng muksa. 


Ing Kadhiri lajêng tanpa pangagêng ngantos sadasa taun. Sawêg 
katanêman adipati saking ing Galuh, nama Prabu Sarining Waringin, 
kalêrês ingkang rayi Prabu Banjaransari, ingkang dipun dalêmi tilas 
dalêmipun Radèn Gunungsari. 


Ki Darmakêndha pitakèn. Punapa sababipun cariyos Jawi punika têka 
botên sami. Kados ta karaton Mêdhangkamolan, kalihan karaton 
Prambanan, wontên ingkang mastani rumiyin Prambanan, wontên ingkang 
rumiyin Mêdhangkamolan, punika pundi ingkang lêrês, kyai. 


--- 74 --- 


Pak Sondong. Ingkang lêrês cariyos kula punika, sabab kula nyumêrêpi 
piyambak. Sabêdhahe Majapahit, ingkang bêdhah Radèn Patah jumênêng 
ratu Islam wontên ing Dêmak, sadaya tiyang ingkang taksih ngangge 
agami Buda dipun jarah rayah, candhi-candhi, rêca-rêca pêpundhènipun 
dipun rêmuk, wontên ingkang dipun bucali wana agêng. Sêrat-sêrat 
pakêm-pakêm ing kina dipun risak dipun bêsmi sadaya. Tiyang ingkang 
miturut agami Islam dipun mulyakakên, kaparingan sêsêbutan kyai 
agêng, kaganjar siti, kamardikakakên. Mila lajêng kathah ingkang têluk 
malêbêt agami Rasul, agami Buda botên kaangge. Wiwit karaton Dêmak 
dumugi Pajang, sang prabu sampun botên karsa nguningani pisan-pisan 
dhatêng sêrat-sêrat tuwin cariyos Buda, mênawi wontên ingkang taksih 
ngrimati sêrat-sêrat Buda dipun pundhut dipun risak, awit sang prabu 
sampun sami wuru kulhu, kêtuwukên donga salawat. 


Sarêng panjênênganipun nata ing Mataram, punika wiwit karsa 
anglêmpakakên sêrat-sêrat kina malih. Nanging karaton sampun sêpên, 
botên wontên babar pisan, lajêng utusan ngupados dhatêng mêncanagari, 
utawi dhusun ngadhusun, sintên ingkang taksih rimat sêrat kina 
kapundhut. Inggih sagêd angsal, nanging sampun pating prêthil, botên 
wontên ingkang jangkêp, kala samantên saangsal-angsalipun lajêng 
kaparingakên [kapa...] 

[...ringakên] pujêngga kadhawuhan nganggit, lajêng dados pakêm utawi 
babat-babat ingkang sumêbar dumugi jaman samangke punika. Mila 
cariyosipun botên wontên ingkang jangkêp, sabab namung saking kintên- 
kintên kemawon, saking wasising pujôngga ngantos kados yêktos, 
nanging têmênipun kathah ingkang sulaya. Botên kados cariyos kula 
punika, amêsthi têmên, awit kula nyumêrêpi piyambak, sarta tumut 
nindaki. 


Ki Dêrmakôndha. Kula punika inggih tiyang asli Kadhiri dêlês, turunipun 
pangeran Katawêngan, nanging dhatêng patilasan-patilasan ing Kadhiri 
ngriki, kirang mangêrtos, kula pitakèn dhatêng tiyang sêpuh-sêpuh, pundi 
tilasan dalêmipun Radèn Gunungsari, botên wontên ingkang cêtha kados 
cariyos sampeyan punika. 


Pak Sondong wicantên malih. Kajawi punika, ing Kadhiri ngriki, jawinipun 
dèrèng patos kathah gêmpilipun, sabab kala rumiyin para wali botên 
sagêd ngambah Kadhiri ngriki, awit kula cêgad[32] wontên ing dhusun 
Singkal, kula wangsulakên, jalaran para wali punika pancèn awon 
kalakuanipun, rêmên ambêbujuk, sarta dahwèn, jail, siya. Mila sarêng kula 
sumêrêp, Sunan Benang badhe mriki, lajêng kula kodhol kula tliti tindak- 
tandukipun, anggènipun badhe ambêbujuk tiyang Kadhiri. Sarêng dumugi 
ing Kêrtasana, 

Sunan Benang lajêng ngêdalakên karamatipun damêl pangeram-eram, 
lèpèn bênawi kang saking Kadhiri kang mêdal sakilèning Kêrtasana dipun 
sabdakakên ngalih, sanalika lajêng ngalih dhatêng wetan Kêrtasana, 
dipun wastani kitha Bêdhah. Sarta têtiyang ing ngriku dipun sotakên, 
tiyangipun jalêr sampun ngantos rabi-rabi yèn dèrèng dados jaka sêpuh, 
tiyangipun èstri sampun ngantos laki yèn dèrèng dados prawan sêpuh, 
sarta tanah ngriku dipun sotakên supados awis toya. 


Sarêng kula sumêrêp tindakipun Sunan Benang makatên, kula manah- 
manah Sunan Benang purun damêl susahing tiyang kathah, amargi 
dhusun-dhusun tuwin pasabinan ingkang katrajang lèpèn wau, amêsthi 
risak, andadosakên kasangsaranipun tiyang tani. Mila kula lajêng 
angêmpalakên prikônca kula lêlêmbat, kula ajak nyêgat lampahipun 

Sunan Benang wontên ing dhusun Singkal, sampun ngantos lumêbêt 
dhatêng ing bawah Kadhiri. Nanging kula mendha-mendha manunogsa, 
nama Kyai Combre. Sadaya lêlêmbat kula purih nyêgat ing ara-ara wontên 
ing pinggir lèpèn sakidul dhusun Singkal, botên dangu Sunan Benang 
dhatêng saking lèr, rencangipun tiga, lajêng kula parpêki, kula pitakèni 
ngakên tiyang saking Tuban, nama Sunan Benang. Kula ugi dipun 
pitakèni, kula ugi ngakên nama Kyai Combre, nanging Sunan Benang 
botên kasamaran, lajêng ngandika [nga...] 


sa Aza 


[...ndika] bilih kula bêngsa badan alus, nama kula Butalocaya, dhanyang 
ing Kadhiri. Lajêng ngandika malih. Hèh Butolocaya, yèn aku ora awèh 
ngambah ing kutha Kadhiri, aku dak nyabrang mangetan bae, anak 
putumu lêlêmbut kang ewon ika, pêngingên ngadhangi lakuku. Sarêng 
Sunan Benang ngandika makatên, badan kula lajêng lêsah, panas, sirah 
ngêlu, manah botên gadhah karkat, Sunan Benang lajêng ngandika malih, 
hèh Butolocaya, kajaba kowe ora awèh aku malêbu ing kutha Kadhiri, 
pancèn Allah iya durung marêngake. Saiki aku mung tuduhêna kutha 
Mamênang bae, tilas kadhatone Prabu Aji Jayabaya, aku arêp wêruh. Kula 
lajêng matur, tilas kadhaton Mamênang wetan lêrês punika. 


Sunan Benang ngandika malih, aku mung wêkas bae karo kowe, desa 
kidul Singkal iki aranana desa Combre, ginawe pêpeling gonku kêtêmu 
kowe. Dene gon lêlêmbut kidul iki aranana desa Kuwanguran, awit gonku 
mrene kuwanguran ing lêlêmbut akèh. 


Kula matur malih. Punapa sababipun têka paduka ngêsotakên tiyang ing 
dhusun Singkal ingkang dados jalêr botên sagêd rabi mênawi dèrèng 
dados jaka kawak, ingkang mêdal èstri botên sagêd laki manawi dèrèng 
dados prawan kasèp. 


--- 78 --- 


Sarta sabab punapa lèpèn bênawi panjênêngan sabdakakên pindah 
mangetan, tuwin tanahipun kapindhah nama, kitha Gêdhah.[33] 
Punapadene kasabdakakên awis toya. 


Sunan Benang ngandika. Butalocaya, sira sumurupa, mangkene sababe. 
Mulane tanah kene dak sabdakake dadi larang banyu, amarga nalika aku 
kasatan arêp ngombe, aku banjur malêbu ing desa sumêdya anjaluk 

banyu, pinuju ana prawan mêtu saka ngomah, banjur tak têmbungi 
banyu. Gêndhuk, aku jaluk banyu imbon, sithik bae arêp dak ombe. 
Wangsulane prawan mau mangkene: wong jaluk banyu kok banyu imbon, 
napa ontên banyu diimbu, kajaba banyu uyuh. Barêng wangsulane 
mangkono, panampaku bocah lacut gêlêm nyanthulani wong tuwa. Banjur 
dak sotake kaya aturmu mau. Ing môngka karêpku, banyu imbon mau 
têgêse, banyu wayu kang wus mênêp, iku amêsthi anyêp bangêt, yèn 
diombe sathithik bae bisa marèkake ngêlak. Jêbul ditawani uyuh. Dadi aku 
nêpsu nganti ora sida ngombe, arêp ngombe banyu kali bêngawan 
buthêk, dadi aku banjur muni, pancèn desa kene iki larang banyu, 
sanalika kali bêngawan banjur ngalih dhewe mangetan mau. Sarta mulane 
kene dak êlih jênêng kutha Gêdhah, amarga aku ana ing kene, pitakon, 
[pi...] 


--- 79 --- 


[...takon,] wong kene iki agamane apa, wangsulane kang dak takoni, yèn 
wong wetan kali agamane mutihan, iya iku Islam, yèn wong kulon kali 
irêngan, iya iku Buda.[34] Mulane kulon kali banjur dak arani tanah kutha 
Gêdhah, dene isih padha nganggo agama Buda, iya irêngan mau. Têgêse 
Gêdhah, irêng ênom. (Kalanturipun têmbung dados bêdhah). 


Kula lajêng matur malih. Manawi makatên, anggèn paduka maringi 
patrapan botên timbang kalihan kalêpatanipun, pintên tiyang ingkang 
kasusahan amargi koncatan toya, sarta katrajang pindhahing lèpèn wau. 
Punapadene tiyang ingkang sami sêsemahan ngantos kasèp, punika 
mêmêlas sangêt. Dados panjênêngan punika, kalêbêt tiyang ingkang 
rêmên niaya, rêmên adamêl sangsara dhatêng titahipun ingkang Maha 
Kuwasa. Punapa panjênêngan botên ajrih dhatêng ingkang murbèng 
jagad. Ing mêngka kacariyos wali punika kêkasihing Pangeran, jêbul 
rêmên damêl sangsara, mênawi mêkatên wali punika malah têtêp 
satruning Pangeran, tandhanipun rêmên niaya ing sêsami-sami. Kalihan 
malih pêrlunipun punapa, panjênêngan bêbujuk dhatêng têtiyang ing 
tanah Jawi supados ngrasuk agami Islam, pêpundhènipun rêca-rêca 
candhi-candhi dipun risak, sêrat-sêratipun rontal kropak dipun sirnakakên. 
[sirnaka...] 


aa Os: 


[...kên.] Ing mêngka ngatasing agami, punika sêsênêngan, botên 

rodapêksa kados kajêngipun para wali, punika nama sawênang-wênang. 
Kalihdene malih agami lami ing tanah Jawi punika inggih pancèn sampun 
utami, piwulangipun sae sangêt, lampahipun kêdah anoraga, tapabrata, 

pambêkanipun kêdah wêlas asih dhatêng sêsamining dumados, kêdah 
adil paramarta bèr budi bawa lêksana. 


Sunan Benang ngandika. Butalocaya. Mungguh pamêlèhmu marang aku 
kabèh, sarta pangolok-olokmu marang para wali, iku kapara nyata, lan 
bênêr kabèh. Ananging sira sumurupa. Mungguh sabdaku kabèh mau ora 
dak sangaja, aku ora nêdya nganiaya titahing Allah, dadi uniku mau 
kayadene wus karsaning Pangeran, awit para wali mau yèn muni sapisan 
dadi, wus ora kêna dibalèni, apa sabdane kanyataan padha sanalika, 
mulane diarani kêkasihing Allah, dening sasire katêkan. Samêngko 
mangkene bae, sarèhning wus kêbacut, aja koprihatinake bangêt-bangêt, 
mung mupusa yèn obah osiking jagad mau wus atas saka kuwasaning 
Pangeran. Ing samêngko mangkene bae, sabdaku ing ngarêp mau dak 
wangêni mung sajroning limang atus taun, lan bêngawan bakal ngalih 
mangulon manèh. Sasampunipun ngandika makatên, Sunan Benang 
[Be...] 


--- 81 --- 


[...nang] sasakabatipun lajêng malumpat bênawi têrus tindak mangetan. 
Kênca lêlêmbat lajêng kula bibarakên, kula têrus ngodhol mangetan, 
sarêng dumugi tilas kitha Mamênang, Sunan Benang kèndêl wontên 
sapinggiring sumur, badhe ngunjuk, nanging botên wontên timbanipun, 
sumuripun lajêng goling piyambak, Sunan Benang lajêng ngunjuk, 
sasampunipun lajêng têrus tindak mangetan, sumuripun botên wangsul 
malumah malih. Dumugi sapunika, dipun wastani dhusun Sumurgumiling. 
[35] Sarêng dumugi dhusun Nyaèn, amirsani rêca Buta Nyai, ingkang kula 
cariyosakên ing ngajêng, tanganing rêca ingkang têngên lajêng dipun 
sêmpal dhatêng kangjêng sunan. Sarêng kangjêng sunan pirsa bilih kula 
kodhol, lajêng tindak mangalèr dhatêng pasisir, salajêngipun kula botên 
sumêrêp. 


Ki Dêrmakôndha pitakèn. Anggèn sampeyan pinanggih kalihan Kangjêng 
Sunan Benang wontên ing dhusun Singkal punika kala punapa, punapa 
taksih jaman Majapahit, punapa sampun jaman Dêmak. 


Taksih jaman Majapahit, Prabu Brawijaya pungkasan, sadèrèngipun seda. 


Ki Dêrmakôndha. Ingkang kasêbut ing sêrat babat, Prabu Brawijaya 
punika ratu Buda, sarêng kawon prang kalihan Radèn Patah, lajêng 
muksa. 

Pak Sondong. Prabu Brawijaya sedanipun botên muksa, amargi 
sajatosipun Prabu Brawijaya sampun ngrasuk agami Islam. 


Ki Dêrmakêndha. E: dados Prabu Brawijaya, punika sampun Islam. 


Inggih sampun. Dene gancaripun ingkang saèstu makatên, sasampunipun 
Radèn Patah kajunjung dening para wali tuwin para bupati ing tanah bang 
wetan, kajumênêngakên nata Islam wontên ing Dêmak, lajêng nglurug 
dhatêng Majapahit, nêdya nêlukakên ingkang rama, kapêksa supados 
ngrasuk agami Islam. Sang Prabu Brawijaya lajêng dhawuh dhatêng patih 
Gajah Mada, sarèhning para bupati sampun kathah ingkang malêbêt 
agami Islam, sang prabu inggih karsa ngrasuk agami Is,[36] nanging 
panggalih sakalangkung ngungun dhatêng Radèn Patah, dene andadak 
ngrodapêksa kalihan prang, môngka saupami kaprabonipun dipun suwun 
kalihan aris kemawon, sang prabu sampun tamtu amarêngakên. Awit 
rumaos sampun sêpuh narimah badhe bagawan kemawon, sarta sang 
prabu ngandika makatên dhatêng Patih Gajah Mada. Sumurupa Gajah 
Mada, mulane Si Patah ambêke rusuh. Kang sapisan têgêse patah iku: 
putung, karêpe pisah lan watêking bapa, awit wijine kurang murni, iya iku 
katarik saka ibune bôngsa Cina, putrane Prabu Tan Gong 


--- 83 --- 


Hwat ing Kuwantong, dadi nguthuh kaya singkèk tan wruh ing bêcik. 
Kaping têlu katularan ambêke Si Arya Damar, amarga Si Damar iku ibune 
rasêksi, anake Ditya Kala Prajêngga ing gunung Pandhan. Mulane 
samêngko lali-lali dèn elingêna, pèngêtana ana ing buku, dimèn dadi têpa 
tulada ing têmbe, aja kongsi gawe wiji rusuh, mundhak dadi kaya 
panjênênganingsun, satêmah makan tuwan. Mulane para ratu ing buri- 
buri aja pisan anggarwa liyan bôngsa seje agama. Mulane ingsun iya 
rumôngsa luput, dene anggarwa putri Cina lan putri Cêmpa, ajaa ingsun 
kagiwang marang putri Cêmpa, ingsun ora salin agama. Ajaa ingsun 
anggarwa putri Cina, ora pêputra kaya Si Patah. 


Ing samêngko kapriye manèh, sarèhne wus kabacut, sarta pancèn wus 
kacêtha ing wêca, yèn ingsun iki amungkasi ratu Buda, ing saiki ingsun 
amung anari sira, kapriye karêpira. Saupama Si Gugur kang madêg 
senapati mêthuk yudane Si Patah kapriye. 

Patih Gajah Mada matur. Manawi Gusti kula Radèn Gugur ingkang 
jumênêng senapati dèrèng mitadosi, sabab taksih kêtimurên. 


Upama Adipati Têrung kêpriye. 


Adipati Têrung punika tiyang Lembang agami Islam, sadhèrèk [sadhè...] 


--- 84 --- 


[...rèk] tunggil ibu kalihan Radèn Patah, kalilan[37] panjênêngan paduka 
botên gadhah gêgayutan punapa-punapa, têmpuhing rana amêsthi 
ambalik tumut Radèn Patah. 


Bênêr sira patih, sabab kang sapisan sadulur, kapindho tunggal agama, 
amêsthi abot marang Si Patah. 


Sapunika karsa dalêm kados pundi. 


Panêmuku mangkene patih. Si patih iki samêngko wus abot sanggane, 
sabab para ratu Pasisir lan Madura wus padha nungkul marang Si Patah. 
Upama dak lawan dhewe, ingsun mêsthi digêguyu para jawata. Ing 
samêngko saka karsaningsun, mung karsa lolos bae marang ing Bali, 
kêtêmu yayi Prabu Dewa Agung, sarawuhingsun ing kana, ingsun minta 
saraya marang yayi prabu, dak purih nanggulang Si Patah, ngrêbut tanah 
Jawa, sarta ratu mênca kang durung têluk karo Si Patah, kaya ta: Raja 
Bima, Têmboro, Timur, Sêmbawa, Bandhan, Ngambon, Têrnate, 
Banjarmasin, Cêmpa, iku kabèh ingsun timbali saprajurite marang ing 
Bali, ingsun pasrahake marang yayi Prabu Dewa Agung, supaya ginawe 
kanthi ngrêbut tanah Jawa. Satêmêne ingsun ora lila, yèn Si Patah madêg 
nata anggêntèni kapraboningsun, sabab panjaluke kapraboningsun 
kalawan siya, mukul prang tanpa panantang, ilang caraning manungsa. 
Wis patih mêngsa bodhoa 

sira, ingsun budhal saiki marang ing Bali, ingsun ora anggawa rowang, 
mung si kakang Sabdapalon bae kang ingsun ajak. Sapungkur ingsun, sira 

banjur ngadonana pêrang, nanging aja kongsi ana pêpati, mêsakake wong 
cilik. Ingsun gumun wong Arab iku lan para wali kabèh, ambêke padha 
kaya tikus, padha nênêka marang nagaraningsun, ingsun tampani 
kalawan bêcik-bêcik, ingsun paringi bumi lan kamuktèn, mundur dene 
padha kolu ngrikit karaton ingsun, putraningsun dèn bêbujuk supaya 
mungsuh marang ingsun. Ora liwat ingsun suwun marang kang murbèng 
pasthi, muga Si Patah aja tutug anggone gêntèni kapraboningsun. Wis 
patih ingsun budhal, amung ing besuk sabaliningsun saka wetan, sira 
banjur mêthuka tindak ingsun. 


Patih matur sandika, sang prabu lajêng bidhal kadhèrèkakên Ki 
Sabdapalon, tuwin Nayagenggong, sang prabu tindakipun katandhu, 
amargi sampun sêpuh sangêt botên kuwawi lumampah. 


Sapêngkêripun sang prabu, Sultan Bintara rawuh, kanthi Sunan Kalijaga, 
Sunan Kudus, Sunan Ngudung, tuwin para bupati pasisir. Lajêng kapapag 
prang dening patih Gajah Mada, kanthi Dipati Têrung, tuwin prajurit 
sawatawis, nanging namung kadamêl sarana kemawon, mila pêrangipun 
amung sakêdhap, Patih Gajah Mada lajêng nungkul, Dipati Têrung ajêng- 
ajêngan kalihan [kaliha...] 

[...n] Sunan Ngudung, nanging Sunan Ngudung dados tiwasipun, sarêng 
Dipati Têrung sumêrêp bilih Patih Gajah Mada nungkul, Dipati Têrung 
inggih lajêng tumut nungkul, wadya Dêmak kadhawuhan malêbêt 
kadhaton, anjarah rayah brana, tuwin mondhongi putri salêbêting pura. 
Sultan Bintara tuwin para sunan, lajêng tindak dhatêng Ngampèl sowan 
ingkang eyang putri garwanipun Sunan Ngampèl swargi, badhe nyuwun 
idin jumênêngipun nata anggêntosi ingkang rama. Sarawuhipun ing 
Ngampèl, lajêng satata lênggah. Sultan Bintara matur saparlunipun, sarta 
amratelakakên solahing ayuda, dumugi lolosipun ingkang rama. Kangjêng 
Nyai Ngampèl, sarêng mirêngakên aturipun ingkang wayah, lajêng 
muwun, dening kèngêtan kasaenanipun sang prabu, lajêng ngandika 
makatên. 


Sultan, sira iku putrane sapa, lan kang jumênêngake ana ing Dêmak iku 
sapa. 


Sultan Bintara matur, kula putranipun Sang Prabu Brawijaya ing 
Majapahit, dene jumênêng kula ratu saking pangangkatipun para wali 

tuwin para bupati pasisir sarta Madura, ingkang sampun ngrasuk agami 
Islam. 


Kangjêng nyai ngandika malih, dadi sira wus sumurup yèn sira putrane 
Prabu Brawijaya, sabab dening apa sira wani ngrusak karatoning bapa, 
mung kasusu anggènira jumênêng nata. 


san 8 7555a 


Kangjêng sultan matur, sabab botên karsa ngagêm agami Islam. 


Kangjêng nyai lajêng duka kathah-kathah, angluhurakên pambêkanipun 
Prabu Brawijaya, anyênyampahi tekadipun Sultan Bintara tuwin para wali, 
anggènipun botên sumêrêp ing kasaenan, punapadene botên karsa 
angidèni jumênêngipun nata Sultan Bintara. Malah sultan kadhawuhan 
madosi ingkang rama, kadhawuhan ngaturi kondur dhatêng Majapahit, 
sarta kadhawuhan anjumênêngakên malih. 


Kangjêng sultan sakalangkung trênyuh ing galih lajêng muwun kados 
wanodya ngantos kamisêsêgên, kagalih lêrês ingkang eyang. Wusana 
lajêng pamit badhe kondur dhatêng Dêmak, sarta badhe ngestokakên 
sadhawuhipun ingkang eyang. Sarêng sampun kaparêngakên lajêng 
ngabêkti, para wali ugi ngujung sadaya, lajêng bidhal, sadumuginipun 
Dêmak lajêng sowan Kangjêng Sunan Benang, angaturakên sasolahing 
ayuda, sarta angaturakên dukanipun ingkang eyang putri Nyai Agêng 
Ngampèldênta, purwa madya wusana sampun katur sadaya. 


Dhawuh pangandikanipun Kangjêng Sunan Benang, jêbèng sultan, 
mungguh dêdukane eyangira putri iku ora pêrlu sira pikir, budining wong 
wadon ora pantês tinurut, yèn dèn ênut luput murungake lêlakon, 
samêngko lêstaria jumênêng nata binathara ana ing Dêmak, lan banjur 
anjêmbarna agama Islam. 

Inggalipun Sultan Bintara lajêng sinaidan dening para wali, tuwin para 
bupati mênca ingkang sampun manjing agami Islam, têtêp jumênêng nata 
kalipatollah wontên ing tanah Jawi, ajêjuluk Sultan Sah Ngalam Akbar. 


58 
Alih Aksara 


Babad Kadhiri 
Mangunwijaya 


Tamat 


Samtêtipun[38] sêrat punika, amirsanana sêrat Kalamwadi 


Ananging kauningana, sêrat Babat Kadhiri tuwin sêrat Kalamwadi wau, 
kalêbêt cariyos padhalangan, dados wontên nalisiripun kalihan ingkang 
kasêbut ing Pustakaraja, tuwin sêrat Babat Tanah Jawi, punapadene sêrat 
Babat Dêmak, para sarjana tamtu botên kakilapan dhatêng lagehanipun 
cariyos padhalangan. 


Ingkang ngrampingakên ukaranipun 


kula Mangunwijaya 


BEN, 


Boekhandel: TAN KHOEN SWIE,- Kediri. Menerbitkan kitab-kitab bahasa 
dan hoeroef Djawa: 


Pamboekaning Tjipta ... f 1,50 / Pandam Prana ... f 1,-- / Panggardjita ... f 
2,-- / Panembrama ... f 0,50 / Paniti Baja ... f 0,45 / Paniti Sastra ... f 0,45 / 
Papali Nabi Kh. H. Tjoe ... f 0,10 / Pastika Maja ... f 0,35 / Pastika Warna ... 
f 1, 25 / Pati Tjentini ... f 2,-- / Patkoel Karib (Kawroeh Pekih) ... f 0,65 / 
Pedjah poenika saladjengipoen kados poendi ? ... f 1,65 / Pitoetoer Djati ... 
f 0,45 / Poenapa ingkang bade kita goelang ? ... f 06,60 / Poerwa Kanti ... f 
1,25 / Poerwa Karana ... f 0,60 / Poestaka Rantjang (Patak Modin) ... f 
0,75 / Prabangkara ... f 1,__/ Pramana Sidi... f 0,60 / Prasida Djati ... f 
0,70 / Primbon Djampi Djawi ... f 1,10 / Primbon Ngadoe Djago ... f 0,30 


Rangka Angrong ... f 0,60 / Rangsang Toeban ... f 1,25 / Rekasaning 
Batin ... f 0,60 / Rerepen ... f 0,20 

Sangoe Gesang ... f 0,35 / Sara Sedya ... f 1,__/ Sasmita Rahardja ... f 0,50 
/ Sasmita Warni-warni ... f 0,50 / Sastra Hardjendra ... f 0,35 / 
Satonggaling Oetoesan ... f 0,30 / Senarodra ... f 1,10 / Sendon Langen 
Swara ... f 0,35 / Siswa Sogata ... f 0,70 / Siti Djenar ... f 0,35 / Siti 
Rokanah ... f 1,60 / Soebasita ... f 0,50 / Soekanda Karma ... f 1,25 / 
Soeksma Wiwara ... f 0,95 / Sopanalaja ... f 0,30 / Sri Kresna Barata ... f 
0,50 / Swaraning Asepi ... f 1,-- 


T 


Tjandra Rini I sampe Il a... F 0,20 / Tjandra Sangkala ... f 0,20 / Tjipta 
Goegah ... f 0,30 


W 


Wangsalan ... f 0,35 / Wara Karma ... f 0,80 / Warat Maja deel I-II a... f 
1,10 / Warna Prana ... f 0,45 / Warna Sastra ... f 0,45 / Warni pitoe djedjer 
doemadosing manoengsa ... f 1,65 / Wawarah Samadhi ... f 1,50 / Wedda 
Agama ... f 0,35 / Wedda Asmara ... f 0,30 / Wedda Jatmaka ... f 0,20 / 
Wedda Nararjo ... f 0,30 / Wedda Poerwaka ... f 0,70 / Wedda Raga ... f 
0,20 / Wedda Sanjata ... f 2,__ / Wedda Satya ... f 0,30 / Wedda Tama ... f 
0,35 / Widya Kirana (Darma Sonja) ... f 0,90 / Witjara Keras ... f 0,50 / 
Woelangreh ... f 0,50 / Woeningo ing Ghaib... f 0,60 


HARGA DIATAS BELOEM TERITOENG ONKOST KIRIM. 


awa aa 


Boekhandel: TAN KHOEN SWIE,- Kediri. Menerbitkan kitab-kitab seperti di 
bawah ini: 


BAHASA DJAWA HOEROEF LATIJN: 


Asmaralaja ... f 0,45 / Kalatida ... f 0,20 / Katoeranggan Djaran, Koetjing 
lan Koetoet ... f 0,50 / Kidoengan ... f 06,55 / Peladjaran Hoeroef Djawa ... f 
0,50 / Siti Djenar ... f 0,40 / Wedda Tama ... f 0,40 / Wisa Djiwa ... f 0,20 

BAHASA MELAJOE HOEROEF LATIJN: 


A. B. C. Melajoe dan Djawa ... f 0,75 / A. B. C. Lo Tjoe ... f 0,50 / Adji 
Asmaragama (dengan gambar) ... f 0,50 / Bagawad Gita ... f 0,90 / 
Beroelang-oelang di lahirkan ka Doenia ... f 0,65 / Dewa Roetji ... f 0,65 / 
Djati Moerti ... f 1,10 / Hak perkoempoelan dan persidangan ... f 0,45 / 
Hauw King ... f 0,40 / Ling Djiat (Panas dan Dingin) ... f 0,35 / Makrifat ... f 
0,35 / Ngo Loen (Ngo Tay Kong)... f 0,35 / Nona Mari | sampe IV per djilid 
à ... f 0,60 / Perdjalanan Moedjidjat Ke Bintang Mars | -Il ã ... f 1,50 / 
Primbon Mengadoe Djago ... f 0,40 / Riwajat Nabi Khong Hoa Tjoe ... f 0,50 
/ Sioe Lian (Samadhi) deel I. ll. per djilid à ... f 1, /Sjair Pertjintaän ... f 
0,30 / Sjair Soesah dan Senang ... f 0,40 / Soeloeh Kesempoernaan / deel | 
magnetisme ... f 1,__/ deel ll hypnotisme ... f 1,__/ deel III asalnja 
manoesia ... f 1, /deellV Concentratie mengeningkan tjipta ...f 1, / 
deel V asalnja tjipta ... f 1,_ / deel VI natuur wetenschap ... f 1,__ / deel VII 
Tahoe gaib... f 1,__ / deel VIII Helderziendheid ... f1, /deel XI 
Helderziendheid ... f1, / deel X pengidoepan batin ... f 1,__/ Sjair Ilmoe 
Sedjati ... f 0,60 / Soeara Soeksma ... f 0,65 / Tjian Lie Gan (Adji 
Penrawangan) ... f 0,70 / Tjiptaän tiap-tiap pagi ... f 0,40 / Wali 

Sepoeloeh ... f 0,65 / Wefboek van Strafrecht baroe (1928) ... f 2.50 / Zak 
Woordenboek Belanda Melajoe ... f2, _ 


HARGA DI ATAS BELOEM TERITOENG ONKOST KIRIM. SEDIA CATALOGUS 


banjak. 

Mas. 

§ Kasêbut ing sêrat Ajipamasa, ingkang murwani jumênêng nata wontên 
ing Mamênang inggih ing Kadhiri punika Prabu Gêndrayana, lajêng 
pêputra Prabu Aji Jayabaya panjanmaning Bathara Wisnu, dede Wisnu 
ngejawantah. 

dhahar. 

§ Kasêbut ing babat Tanah Jawi, warsa sirah satunggal punika sinangkalan 
Kunir wuk tanpa dalu [jalu] M. W. 

§ Kasêbab [kasêbat] ing sêrat Pramanasidhi, anggènipun Prabu Jayabaya 
sagêd nganggit jangkaning jam [jaman] punika, puruita dhatêng Sèh 
Maolana Ngali Samsujèn, raja pandhita ing tanah Ngêrum M. W. 


. mangrusak. 

. abdinipun. 

tut. 

ing. 

Pada bagian lain disebut Jaka Mêdada. 
èstri. 

. karêmênanipun. 


NDUBUNH- 

8. Pucangan. 


9. mampir. 

10. dhatêng. 

11. pangunandikaning. 

12. kaelokaning kang murbèng. 
13. kakarsakakên. 

14. wusana. 

15. kadênangan. 

16. sasampunipun. 

17. Radèn Panji. 

18. kampita. 

19. sadangunipun. 

20. kênthèng. 

21. waluya. 

22. lawas. 

23. winangsulan. 

24. rêrêma. 

25. Ki Dêrmakêndha, (dan di tempat lain). 
26. cêgat. 

27. Diatas: kitha Bêdhah. 

28. Budha (dan di tempat lain). 
29. Sumurgumuling. 

30. Islam. 

31. kalihan. 

32. sambetipun. 

